
Bog u nama 


Svi mi imađemo više manje veliki pojam o Bogu. 
Ne možemo. kazati da ga spoznamo onako kako su 
$a spoznali sveci, koji su nekom naročitom intuici- 
jom gledali neograničeno gospodstvo i veličinu Boga, 
ali ipak stoji da je Bog za nas nešto veliko i nešto 
nedohvatljivo, m. 

Pogotovu nam otskoči ta neizmjernost Boga kad 
$a usporedimo s našom bijedom. Čovjek tek. tada 
osjeti kako je malen kad pogleda gore na izvor sva-' 
koga savršenstva, Nama postaje jasno da smo nevri- 
jedne sluge koje nismo dostojni niti da stojimo pred 
Gospodinom. Tko bi se usudio pogledati u to sjajno 
lice pred kojim i anđeli dršću? A približiti se i stati 


u njegovoj blizini? prebivati zajedno s njime? 


To je razlog radi kojega će mnogi s nekim nepo- 
vjerenjem pogledati na naslov ovoga članka i čudno 
će im se činiti da bi Bog mogao biti na neki način u 


.nama. Nama bijednim grešnicima i nevoljnim stvo- 


rovima teško ide u glavu da bi naš stvoritelj, taj 
uzvišeni Gospodin stanovao u nama i da b! uopće 
imao kakav odnos s nama, ' 

Poznata je pojava: štogod je neka istina veća i 
uzvišenija to teže nailazi na razumijevanje, Jedna od 
tih istina je nauka o tijesnom odnosu čovjeka s Bo- 
$om. Čovijek zamišlja Boga kao gospodara neba, ako 


hoćete i kao gospodara zemlje, ali koji ne bi silazio 
na zemlju, nego bi stao daleko od nas, držao neku 
stanovitu distancu kao što se svaki dostojanstvenik 
drži daleko od svoga sluge. 

Zanimivo bi bilo u povijesti promatrati jednu na- 
dasve interesantnu činjenicu, naime da se čovjek ne- 
prestano otimao zbliženju k Bogu, pa je postavljao 
nepremostivu distancu između sebe i Boga. Bog je 
na nebu, a mi smo na zemlji. Ako se osvrnemo samo 
na neke hereze mi ćemo vidjeti da čovjek nekako 
u sebi mislio kao da se može sam bez Boga usa- 
vršiti. Pelagijanizam naučava da čovjek može bez 
milosti Božje činiti dobra djela, protestantizam da 
djelovanje Božje ništa ne ostavlja u nama, moderni- 
zam niječe svaku nadnaravnost, deizam zabranjuje 
da bi Bog utjecao na čovjeka. Čudan je mentalitet 
toga bijednika, što nema ništa a hvasta se kao da bi 
bio dovoljan samome sebi, a zove se čovjek, Tama 
dolazi do samosvjesti svoje umišljene snage pa kaže 
da ne treba svjetlosti, jer sama po sebi može svijet- 
liti. Onaj koji je od ničega usuđuje se kazati da ne 
treba Onoga od koga je sve. 


Ali pustimo nastranosti onih koji su daleko od. 


.naše svete vjere, I kod samih vjernika nalazimo, 
ne doduše takvih zabluda, ali svakako neki čudni 
mentalitet, po kojemu se drže nekako preveć daleko 
od Boga, ne shvaćajući da se u njemu mičemo, živimo 
i jesmo. Zamišljamo često Boga kao onoga koji stoji 
daleko od nas, gore na nebesima, a mi, kao njegov 
antipod, stojimo na zemlji i trsimo se da dođemo do 
njegova prijestolja. To je sve ispravno, Ali zar se ne 
krije i tu neko nepovjerenje prama onome što je 
Božje? Jesu li vjernici uvjereni da nas već sada oba- 
vija svijetlo Božje koje doduše gledamo u vjeri ali 
koje je tu. 

U gustoj noći ne možemo kazati da je sunca; 
nema ga niti u zori, iako ima sunčanih zraka; tek u 
ishodu gledamo svojim očima, neposredno licem u 
lice, sjajno sunce, Noć je grešnik, zora je pravednik 
na ovoj zemlji, ishod sunaca je početak blaženog 


gledanja. Ko može Zanijekati da i u zori ne prima 


sunčano svijetlo? Da nije ogrijen, pa makar posred- 
no? Da nije rasvijetljen, pa makar posredno? Zrake 
Božje milosti su tu, i mi već sada, izdaleka, nazri- 
jevamo ono sjajno sunce koje nam šalje zrake svoje 
milosti, a koje ćemo u zoru vječnoga dana početi da 
zavijek gledamo . 


Pitamo se dakle: je su li vjernici osvjedočeni o 
ovoj istini da ih već sada zraka Božje svjetlosti oba- 
sjava a žarko sunce neba ogrijeva? 


Zar ne misle mnogi vjernici da se cijeli naš krš- 
ćanski život sastoji isključivo od grozničavog napora 
da dođemo do svijetla Božjega, koje sada ne bi u 
nama postojalo. Mi se — tako misle — trudom pro- 
bijamo kroz poteškoće ovoga života da dođemo do 
Boga. Kad bi nam neko kazao da Boga već u srcu 
imađdemo, mi bismo se samo čudili, Vjerujemo rije- 
čima sv, Pavla da živimo, da se mičemo i da jesmo 


u Bogu, ali te riječi malo utječu na formiranje našega 


mentaliteta, Skloni smo zato da zamišljamo kršćan- 
ski život samo kao neki napor kojim mi Bogu nepre- 
stano dajemo a ne bismo ništa ili malo od njega pri- 
mali, Gotovo sve bi bilo u kršćanskom životu ono 
što mi radimo, a sporedno i malo bi bilo ono što pri- 
mamo, Kršćanski život bi bio zapravo samo neki 
teret i prije svega neka teška dužnost, a tek tada 
bi bio neki dar Božji. Moglo bi se doći čak do toga 
da bi neki kršćani smatrali da čine neku uslugu Bogu 
time što su kršćani, 

Jasno je da je istina baš protivna i da svaki vjer- 
nik prije svega mora zahvaliti Bogu što mu je dao 
tu veliku milost. Kršćanski život je prije svega dar 
Božji i to najveći dar što je čovjek uopće mogao 
primiti. A to znači da mu je Bog nešto dao, da ga je 
nadario. Postoji dakle nešto u nama, neki dar, neka 
stvar koja je neprocjenjive vrijednosti, a koju smo 
od Boga primili, ' 

Jedno moramo uvijek imati pred očima ako ho- 
ćemo ispravno shvatiti naš odnos s Bogom, a to je, 
da je Bog, prije nego nas ie stvorio i posvetio, u 
sebi imao svu puninu dobara i svetosti, Posvećujući 
nas nije mogao da nam dade od nekud izvan sebe 
nego samo od samoga sebe, da nam na neki, nama 
neshvatljivi način, priopći iz te neizmjerne punine koja 
se odvjeka u njemu nalazi. Mi nikada nećemo moći 
shvatiti na koji način nam je to Bog mogao priopćiti 
a da ipak nije ništa izgubio, ali jedno je sigurno, i 
jedno ne bismo smjeli nikad zaboraviti, da naše savr- 
šenstvo i naša svetost nije neki nadodatak koji se u 
Bogu na savršeniji način ne bi već nalazio. Nema 


više dobrote niti više svetosti poslije stvaranja. Po-' 
stoji doduše više osoba koje posjeduju svetost, ali. 


se punina svetosti, koja je odvijeka u Bogu, ne može 
uvećati, jer bi slijedilo da je nešto u nama što Bog 
ne bi imao. 

Teolozi nam to tumače jednom dosta zgodnom 
slikom. Oni kažu: sunce ne dobiva više svjetlosti 
ako više predmeta rasvjetljuje. Kad ne bi postojao 
nikakvi predmet nego samo sunce, ono ne bi imalo 
manje svjetlosti nego što imade sada kad rasvjetljuje 
mnogo predmeta, Tako i Bog: sada kad Bog posve- 
ćuje mnoge duše, nema više svetosti nego što je bilo 
prije stvaranja, makar da postoje mnoge osobe koje 
primaju Božju svetost. 

Iz toga izvodimo zaključak koji ćemo radi nje- 
gove važnosti izreći negativno i pozitivno. Negativno 
glasi: upravo je nemoguće zamisliti da bi nešto po- 
stojalo što Bog ne bi dao; nemoguće je zamisliti i 
najmanju svetost i najmanju dobrotu koja ne-.bi imala 
svoj izvor u Bogu. Pozitivno: sve što jest, štogod po- 
stoji je od Boga; svako naše savršenstvo koje posje- 
dujemo je od Boga; svetost naša je također od Boga; 
štogod imademo dobra u nama također je od Boga. 
Nesamo nego moramo kazati da je zato nešto lijepo, 
nešto uzvišeno i u nama nešto veliko jer nam je to 
Bog dao, Svetost i kršćansko savršenstvo je zato uz- 
višeno jer je to od Boga. 

Čuli smo uvelike hvaliti vrlinu svetosti i kršan- 
skoga savršenstva, Zašto je to tako veliko? Zato ier 
je to nešto Božje, jer od Boga dolazi. A Bog koji je 
velik, koji je zapravo silan u svojoj veličini, ne može. 
nam dati drugo nego nešto veliko. 

Bog nas posvećujeiniko drugi! Kako 
su duboke ove riječi! Koliko puta smo ih čuli, pa nam ' 
nije u njima bilo ništa neobično! A ipak se nešto 
veliko krije u njima. Ako nas Bog posvećuje, tada 
nam od svoga daje. Iz punine njegove svi primismo 
veli Sveto Pismo. Svetost nam svoju daje, savršen- 
stvo nam svoje daje, Što kažemo? Dioništvo svoje 
naravi nam daje, Ne bismo se nikada usudili to us- 
tvrditi da nam sam Duh Sveti nije to objavio preko 
prvaka Apostola koji izričito kaže: »Po tom su nam 
darovana dragocjena i najveća obećanja, da po njima 
budemo dionici božanske naravi (Petr. 
1, 4). ' 

Mi često čujemo govoriti kako Bog mnogo radi u 
nama, kako se brine za našu dušu i kako nam mnogo 
dobara daje. Ali što bi nam drugo Bog mogao dati 
nego. samoga sebe? On daje ono što ima. A_nema 

drugo nego sebe, Zato nam ili posredno ili neposred- 
no daje uvijek sebe, Neposredno u slavi, a preko mi- 
losti sada, 

Bog je neograničeno dobar, čak moramo kazati da 
ništa što bi izdaleka odavalo neku nesavršenost. Zar 
je onda teško shvatiti da Bog hoće također i nas do- 
vesti do te iste svoje savršenosti? Svatko daje ono 
što imade, a Bog budući da imade savršenstvo, hoće 
također da i nama to isto dade. Zato nam naređuje 
da budemo savršeni kako je i on sam savršen (Mat. 
5, 48). : 

Bog je neograničeno dobar, čak moramo kazati da 
je Bog sama dobrota, a to znači da sve što je u Bogu 
je sama dobrota. Mi smo s neke strane dobri a s ne- 
ke nijesmo. Zato mi možemo činiti i dobro i zlo. 


Ali Bog je sama dobrota; nema u njemu drugo 
osim dobrote. Zato on ne može dati drugo nego ono 
što je dobro i to ono dobro koje sam u sebi imade. 
On hoće da mi također budemo onako dobri kao 
Sto je on sam, onako sveti kao je on sam svet, pa 
nam zapovjeda: sveti budite jer sam ja svet (Lev. 
11, 14). 

Stari su govorili da se dobro nastoji drugima 
priopćiti, Ko je dobar taj želi da i drugi budu dobri, 
taj hoće da i drugima nešto priopći dade od svoje 
dobrote. Dobrota nije nikada zatvorena, Kao što 
vatra probija vani i hoće da sve uspali, i kao što 
svjetlost rasvjetljuje sve ono što je okolo, tako i 
dobrota Božja hoće da sve učini dobrim, da svakoga 
učini sebi sličnim. Postoji u Bogu neka neopisiva 
čežnja da nas učini dobrim dobrotom svojom i tako 
usreći. ' ' 

Svaka stvar imade neko svoje sebi vlastito djelo- 
vanje, proporcionalno svojoj naravi, Prirodno je to- 

plini da daje toplinu, ognju da dade oganj, svjetlosti 
da daje svjetlost. A Bogu je prirodno, kad to bude 
nje.ova sveta volja, da dade samoga sebe, da obo- 
žanstvenjuje. Zato su teolozi govorili: kao što je pri- 


rodno vatri da daje vatru tako je i Bogu da obožan- 


stvenjuje, 

Neizrecive je miline i utjehe puna istina da nam 
se Bog daje. Već je Mojsije mogao kazati da nema 
takvog naroda koji bi imao bogove tako blizu kao što 
je blizu Bog naš (Deut. 4, 7). U Starome Zavjetu Bog 
se šetao i intimno razgovarao u obliku čovjeka sa 
svojim pravednicima objavljivao im je svoju slavu 
i svoju veličini, pohađao ih je i tješio od vremena 
do vremena, hrabrio na putu u zemlju obećanja, na- 
dahnjivao ih i otkrivao im tajne svoga srca, Ali u 
Novome Zavjetu, on nam dolazi još bliže i svečano 
izjavljuje: »K njemu ćemo doći i kod njega ćemo se 
nastaniti.« (Iv. 14, 23). 

Mi neprestano, ako samo hoćemo, rastemo u sa- 
vršenstvu, Napredujemo od dana na dan i obnavlja- 
mo se duhom Božjim. Ali to napredovanje biva tako 
da Bogu slični postajemo, odnosno da se neprestano 
Bogom ispunjamo, ukoliko Bog ostaje u nama, prema 
riječima sv. Ivana: »Bog u nama ostaje« (If Sv, 4, 12). 

Sam je božanski Spasitelj htio naročito da nam 
naglasi tu istinu. On je u najsvečanijem času kad je 
otkrivao najdublja svoja otajstva objavio i ovu ne- 
dokučivu tajnu našega jedinstva s njime, odnosno 
njegova prebivanja u nama, »Ja sam unjima,a 
oni u meni«, temeljna je nauka zadnje večeri. Ko- 
liko je bilo stalo Božanskome Srcu da nam što više 
rasvijetli to duboko otajstvo vidi se već i iz toga 
št oje on tu istinu više puta naglasio. On uzimlje 
i sliku pa uspoređuje sebe s trsom a nas s lozom, 
koja dobiva sav svoj sok od njega (Iv. 15, 5). 

Konačno, on je došao na ovaj: svijet samo zato, 
da nam dade samoga sebe, Došao je da život ima- 
demo i da ga izobiljno imađemo, ali samo njegov ži- 
vot. On je život, i onaj koji vjeruje u njega i koji 
ostaje u njemu, taj živi. Moramo se dakle sjediniti 
s Kristom, Bogom našim i s njime se ujediniti što je 
moguće intimnije, da uzmognemo živjeti, 

Kad je Spasitelj pitao sv. Tomu što bi htio za 
nagradu zato što je tako ispravno o njemu pisao, sv. 
Toma je odgovorio: ništa, Gospodine, nego samoga 
tebe. Duboki teolog i mistik usuđuje se da Boga 
traži, on imade snage da Boga moli neka mu samoga 
sebe dade. Boga gladuje njegova duša, za Bogom je 
žedno njegovo srce, , 

“Nije postojao svetac koji bi od Boga nešto drugo 
tražio nego samoga Boga. Svetac, to je onaj koji 
traži i nalazi Boga, Naš kršćanski život što je? To je 
traženje i primanje Boga. I tako je duboko usađena 
ta težnja u naše srce da nas ne mogu umiriti nika- 
kova dobra, nikakvo blago nikakva sreća, oko Boga 
mismo našli, Maleno ije sve osim Boga, sve je sitno za 
veliko naše srce osim Boga. Mi Boga hoćemo i za 
Bogom čeznemo i vjerujemo da nosimo Boga u tijelu 
svome (1. Kov. 6, 20), Ako Boga nemaš, mira nemaš. 

Sveto Pismo nam prikazuje kršćanski život kao 
Božju ekonominju, Bog je gospodar neba i zemlje! 
On daje po svojoj volji darove kako hoće, nekome 
pet, nekome dva, nekome jedan talenat, Mi nepre- 
stano primamo od tog Ekonoma obilnih darova. No 

da li se mi kada pitamo, nad čime vodi Bog svoju 


ekonomiju? Čime upravlja taj vječni administrator? 


Koja su to dobra koja on neprestano daje? Bog daje 
ono što imade, a budući da imađe samog sebe zato 
moramo kazati da Bog daie samoga sebe, »Slavu 
koju si mi (Oče) dao, dadoh njima« (Iv. 17, 22), »Ja 

sam — govori Bog Abrahamu — tvoja nagrada 
veoma velika« (Gen. 15, 1), 

Nije potrebno previše naglašavati neizmjernu lju- 
bav koju Bog imade prama nama, Ljubio nas je do 
kraja. Gotovo više nije ni mogao. To je ljubav neiz- 
mjernoga Boga, Ali to je stvaralačka ljubav, koja se 
daje. Pa kao što nas je neizmjerno ljubio, tako nam 
je i neizmjerna dobra dao, Drugim riječima: dao nam 
je sebe, »Jedinorođenoga sina nam je 
da o« (Iv. 3 16). 

Mi smo toliko puta razmišljali o ovoj dubokoj iz- 
reci našega Spasitelja. Veselili smo se nad istinom 
da nam je Bog samoga sebe dao, jer je dao onoga 
koji je jedno s njime. Ali se čini da malo vjernika 
shvaća duboko značenje ovih riječi, pa su skloni 
da promatraju Spasitelja doduše kao jedan dar Božji 
ali tako da bi Krist ostao uvijek nekako nama sami- 
ma daleko. Dao nam ga je u koliko ga je predao na 
smrt za nas, koju je Krist s najvećom ljubavlju prema 
nama izvršio. Ali poslije te svoje smrti, Krist bi se 
od nas rastavio, mi bismo ostali na zemlji, i Krist bi 
bio naš kao objekt promatranja i ništa više, 

Da to nije ispravno, možemo vidjeti iz svete 
Euharistije. Ovdje se na najjasniji način vidi što nam 
je zaista Krist i kako se on tijesno s nama sjedinjuje. 
U Euharistiji mi primamo Boga, mi ga blagujemo, mi 
se s njm na najtjesniji način sjedinjujemo, njegova 
presveta Krv se mješa s našom krvlju, njegov život 
postaje naš život i mi možemo kazati da Krist živi 
u nama, da prebiva u nama, u jednu riječ da je Krist 
naš. Bog je dakle naš, ali je naš ne kako mu drago 
nego na najtjesniji način, Kao što tjelesna hrana po- 
staje dio našega života tako i duhovna, ova zaista 
nebeska i anđeoska hrana postaje naš život. Zato 
nam se Krist daje u Euharistiji da postanemo jedno 

s njime da se potpuno s njime sjedinimo. Ko može 
onda zanijekati da imađemo Boga i da nosimo u sebi 
Boga? Ako je Bog u svećeničkim rukama, ako je 
stvarno u svetohraništu, ako osobno u sv. hostiji 
prolazi našim ulicama i našim gradovima, ako zalazi 
u tijesne kutove siromašnih bolesnika, zašto baš ne 
bi bio ondje gdje mu je najdraže, u našim dušama i 
u našim srcima? Ne ćemo li najdublje izraziti smisao 
kršćanskog života kad kazemo da Boga imađemo? 

Stari su mistici govorili da je Bog vatra koja sve 
pali. Bog je onaj mistički oganj koji sve sažiže. Ne- 
kon neodoljivom snagom koju ne može niko zausta- 
viti nego samo naša slaba volja širi se ta vječna 
Božja vatra. I mi nekako možemo prestaviti našega 
Spasitelja kao goruću vatru koja hodajući po Pale- 
stini sažiže sela i gradove, širi toplinu i ljubav, daje 
samoga sebe, »Nijesam li došao da donesem vatru i 
što ću nego da se zapali« (Lk, 12, 49)? 

Vjera nas uči da nas je Bog svojom milošću pre- 
porodio pa prema tome da smo mi ponovno od Boga 
rođeni i tako smo postali sinovi njegovi. Ali pravi 
sinovi, rođeni od Boga u duhu i istini, moraju dobiti 
dio njegove naravi, dioništvo njegove svetosti i nje- 
gova života; Ako smo djeca Božja onda smo prepo- 
rođeni Bogom, onda smo dobili dio božanske naravi, 
onda smo postali slični njegovu Jedinorođenome Si- 
nu. Mi mu možemo kazati; Ti si moj Bog, a on nama 
govori: Ti si moj narod (Ozea 2, 14). 

Kad govorimo o kršćanskom životu tada nećemo 
da znamo za drugo nego za Boga i za Krista, nećemo 
da primimo drugo nego Boga, nećemo da se usavr- 
šimo nego Bogom nećemo da slijedimo drugoga nego 
Boga: »Imitatores Dei estate« (E,f. 5, 1). 

I baš je u tome neopisivo dostojanstvo našega ži- 
vota, Nešto se veliko krije u nama, nešto što ćemo 

mi tek na drugom svijetu spoznati a ovdje samo mo- 
ramo vjerovati. Ne znamo kakvih velikih dimensija 
je ljepota božanskoga života u našim dušama, ne 
znamo kako je to nešto lijepo i uzvišeno, ne znamo 
koje je ljepote dragulj što se krije u nama, ne znamo 
koju vrijednost imade talenat koji smo primili, ali 
jedno znamo da »Bog živi među nama« (Iv. 3, 10), 


oda smo mi u Kristu a Krist u Bogu (Iv, 17, 23). 


Drugi put ćemo pokazati kako ta prisutnost Božja 
potpuno preobrazuje naše duše ako se samo potpuno 
njemu predamo. Danas smo htjeli upozoriti na činje- 
nicu da je Bog temeljna ideja u našem kršćanskom 
životu. Htjeli smo pokazati da je cijeli naš život Bo- 
gom prožet, ako je kršćanski (u milosti), Mi smo ro- 
đeni od Boga, spaseni od Boga, hranjeni i mlijekom 
pitani od Boga, rasvijetljeni od Boga, okrijepljeni od 
Boga, potpomagani od Boga, nagrađeni i proslavljeni 
od Boga. Mi zaista možemo kazati: Bog moj i sve 


moje. Prije svega: Bog je moj. On je u meni, u mom 


djelovanju, u mojim mislima i osjećajima, u mojoj 
sreći i žalosti; Bog je moj, jer me proslavljuje, jer me 
oslobađa, jer me otkupljuje, jer me nagrađuje; Bog 
je moj, jer ga posjedujem. Sve moje, jer je sve 
drugo 'sprazno i tašto, jer to nije ništa za mene. Ima 
i izvan Boga nešto, ali je to utoliko dobro ukoliko je 
odraz njega pa zato kad nađem i kad imam njega, 
imam sve i ništa mi ne fali. 
H. Bošković 

Uspjeh apostolata 


Svećenik je djelo beskrajne ljubavi božanskog 
Spasitelja prema ljudima. Spasitelj, svršivši svoju 
misiju, koja mu je bila od Oca određena, imao je 
ostaviti ovu zemlju i tako »unići u slavu svoju«. Ali 
je htio, da tijekom vjekova drugi nastavljaju na 
zemlji njegovo djelo Otkupljenja kao što On u slavi 
nastavlja djelo svog vječnog svećeništva. Ti drugi to 
su svećenici, koji imaju istu zadaću kao i Krist kome 
su slični, Ne samo slični, već i jednaki. -— Oni su 
Alter Christus, što s pravom svečano izjavljuje Pio 
XL. u svojoj zadnjoj prekrasnoj enciklici o »Katolič- 


kom Svećeništvu«, \ 


Svećenik koji želi postati »drugi Krist« mora či- 
niti ono što je činio On sam. On je sam sebe posvetio 
svim slaboćama i potrebama ljudskim i tako postao 
uzorom i vječnim izgledom svećeniku. 


Svećenik prema tome treba da usvoji sve vrline 
Kristove, ako hoće s uspjehom vršiti misiju Isusovu; 
ako hoće da pomogne nevoljnom čovječanstvu, — 
koje više nego ikada osjeća veliku bijedu, koje jače 
nego ikada čezne da se nahrani istinom, da se oslo- 
bodi od zla, da se po ljubavi približi k Bogu i ogrije 
.na suncu ljubavi. Nužno je. da bude pravi Krist, ako 
hoće da s uspjehom vrši četiri povjerene mu uzviše- 
ne dužnosti, što odgovaraju četverostrukoj velikoj 
nevolji čovječanstva: da mu ukloni gusti mrak ne- 
znanja, da ga pala podigne, da ga nesretna utješi, 
da ga neuka pouči, kao što je to na tako uzvišen način 
radio sam Spasitelj — Svećenik, 


Znanost se danas ponosi svojim golemim i sjaj- 
nim uspjehom. I s potpunim pravom, Ali ipak uza 
sav njezin napredak i uspjeh jedno joj je ostalo i 

ostat će nemoguće, da iz laboratorija kemičara dade 
život čara. Ovu je moć Svevišnji sebi pridržao. 


Život raste i množi se po već unaprijed zacrtanom 


nacrtu. A razumnim bićima Bog izravno daje život 
stvarajući im razum i dušu. Ali na jednom polju 
života Bog je još ljubomorniji. A to je polje nad- 


naravnoga života milosti, koji nije drugo nego dioni- . 


štvo Božje naravi i izljev božanskog života. 

= Ovaj je nadnaravni život čovjek izgubio grijehom 
prvih ljudi. Ali ponovno mu ga je zaslužio Spasitelj 
svojom mukom i smrću, I glavni je baš cilj Crkve u 
tome, da u duše prerađuje ovaj život i to preko svo- 
jih svećenika, apostola, koji su namjesnici Isusa 
Krista. 

Da svećenici uzmognu sa što većim uspjehom di- 
jeliti ovaj božanski život, sam je Spasitelj označio, 
što im je potrebno činiti. »Ostanite u meni«, (Iv. 15,4) 
»Budite sveti kao što je svet i Otac vaš nebeski«. 
(Mt. 5,48.). Već je i u Starom Zavjetu Bog bio za- 
povjedio svojim svećenicima i levitima: »Neka dakle 
budu sveti, kao što sam i ja svet, Gospodin, koji ih 


* posvećujem«. (Levit. 21,8.), 


Ove su riječi naročito upravljene svećenicima 
Novoga Zavjeta, koji su pozvani posebnim Božjim 


pozivom, da savršenije nasljeduju Isusa Krista. 


Prema tomu svećenici su dužni da teže za svetošću. 
Sama Crkva svima klericima strogo stavlja na srce 
tu veoma važnu dužnost: »Klerici moraju nutarnji 
i izvanjski život provoditi svetije nego svjetovnjaci 
i njima za primjer odlikovati se krepošću i pra- 
vednošću«. 

Tridentinski koncil kaže: »Sveti redovi nek se ne 
davaju onima, koji neće biti narodu izgled dobrih 
djela i svetog života«. Ako se, dakle zahtijeva sve- 
tost života za one, koji imaju primiti svete redove, 

koliko će se više zahtijevati od onih, koji vrše te 
svete i uzvišene funkcije. »Za prikladno vršenje 
redova nije dovoljna kakvagod svetost, nego se za- 
htjeva odlična svetost« veli Anđeoski Naučitelj. (S. 
Th. Supp. 35. 1 od 3.). 

I što su veće i uzvišenije dužnosti, to mora da 
bude veća i uzvišenija osoba koja ih vrši:.»Ima li 
većeg čina nego je posvetiti tijelo Kristovo?« pita sv. 
Albert. (IV Sent.) »Nema većeg čina« — veli Anđe- 
oski Naučitelj — nego što je posvećenje Tijela Kri- 
stova«, (S, Th. Suppl. 40,4, ad 5.), Iz tih riječi izlazi 
da ruke, koje posvećuju tijelo Isusovo, moraju biti 
čišće od sunčane svjetlosti. A što da kažemo o očima 
koje gledaju, i ustima koja izgovaraju: »Ovo je tijelo 
moje«; i ušima, koje slušaju riječi što imadu božan- 
sku moć? Stoga auktor knjižice Nasljeduj Krista 
lijepo veli: »O, kako je velika i časna služba sveće- 
nika, kojima je dano Gospoda veličanstva svetim rije- 
čima posvećivati, usnama  blagosljivljati, rukama 
držati, svojim ga ustima uzimati i drugima dijeliti. 

O kako čiste treba da su one ruke, kako čista 
usta, kako sveto tijelo, kako neokrnjeno srce sveće- 
nika pred kojima toliko puta ulazi početnik čistoće 
(Knj. IV. gl. 1, 6.). 

Kao što je svećeniku potrebna svetost da uzmogne 
vršiti tako uzvišene i božanstvene funkcije, isto mu 
je tako potrebna druga njegova dužnost, ne manje 
važna, a to je posvećenje duša. Uvijek moramo imati 
pred očima, da je svećenikom postavljen za spas 
nesamo sebe, već i drugih; on je zaređen »ad eler- 
cendam perfectionem«. To znači da je on primio 
svećenstvo, da dušama daje život milosti i duh 
Isusov. Svećenik mora propovijedati evanđeoski 
zakon te ako želi, da taj zakon prigrle i slušaoci, 
nema uz pomoć milosti Božje, ništa prikladnije, ništa 

jače, nego kad kršćanski narod gleda, kako glasnik 
svete istine sam revno vrši svojim svetim životom 
ono što drugi mu govori. Razlog tome daje sv. Grgur 
ovim riječima: »Onaj glas radije ulazi u srce sluša- 
laca, koji preporučuje život govornikov, jer što govo- 
reći zapovijeda to pokazujući pomaže da se izvrši. 
»Elercere perfectionem« znači, dakle, 
usavršavati; to je riječ puna snage i života koja pro- 
izvodi izvanjske učinke — posvećuje drugih. 
Pitaju mnogi, može li svećenik, koji je nesavršen, 


saopćiti drugima savršenost? Stara je izreka: nitko 


ne može dati ono, što nema, a Pio XI. kaže: »Tkogod 
svojim životom ne preporučuje istinu, što je priop- 
ćuje, taj bez ikakve sumnje, što jednom rukom gradi, 
drugom ruši«, Čuju se često puta čudne primjedbe. 
Ali i Juda je propovijedao Kraljevstvo Božje; istina 
ima svoju moć; grijeh i nesavršenost u svećeniku ne 
priječe milost sakramenta; svaki svećenik može 
druge učiti, da budu ponizni, čisti i pobožni; oko je 
zemlja i sjeme dobro, malo zavisi o ruci, koja sije. 
Ljubav našeg Gospodina, kažu drugi, ne će dopustiti, 
da vjernici budu prevareni od nesavršenih i zlih 
svećenika, 

Sve to može biti istina; ali to ne znači, da on 
usavršava, Istina je da Spasitelj dijeli svoje milosti 
i preko zlih svećenika, ali to nijesu više onakova 
sredstva, kakova je On htio, da budu njegovi sveće- 
nici. On djeluje preko dobrih i zlih svećenika, ali, 
kako lijepo opaža sv. Toma: »preko dobrih kao po 
živim udovima, a preko zlih kao po sredstvima, koja 
nemaju života«, (S. Th. III. 645. ad 2.). Da Oni 
uzmognu biti živi udovi, koji će i druge posvećivati, 
potrebno je nešto više, potrebno je da bude sami 


sveti i sjedinjeni s Isusom. »Jer« — kaže Anđeoski 
Naučitelj — »sredstvo će bolje i sigurnije polučiti 

svoju svrhu, čim bude jače vezano sa svojim uzro- 
kom«, a Isus je kazao: »Ostanite u meni«, — »jer ko 
ostaje u meni donosi mnogi rod« — »bez mene ne 
možene ništa učiniti«, (Sv. Iv, 15,5.), Evo gdje 
leži tajna uspjeha apostola duša —u 
vezi sa Isusom. Rad oko duša najviše je što 
može biti, to je rad upravo Božji. I prije svega u radu 
oko duša pokazuje se manjkavost stvorenja — sve- 
ćenika, 

»Ostanite u meni« znači sjediniti se s Kristom, 
Živjeti u neprestanoj vezi, saobraćaju i kontaktu 
s Isusom, koji je izvor božanskog života. To znači, da 
apostol mora živjeti nutarnjim životom. Životom 
kontemplacije. U tom životu on neprestano opći s 
božanskim  Spasiteljem. On neprestano promatra 
njegov uzvišeni lik, kreposti i božanske istine. 
Promatrajući tako lik Isusov, on se pomalo. ali stalno, 
sve to više preobrazuje u samoga Krista. On postaje 
sve sličniji Kristu, sve ljepši i svetiji. On tada živi od 
Isusa, tako te izgleda da ne živi više sam po sebi 
nego po Kristu: »Živim, ali ne više ja, već Krist u 
meni«. (Gal. 2, 20.). 

U toj vezi sa Spasiteljem, u tom datakejem ži- 
votu, koji nije drugo nego razvitak sjedinjenja nje- 
Sove volje s voljom Gospodinovom, duša apostola 
raste u znanju božanskih istina koje joj Isus nepre- 


stano priopćuje, »Tko mene ljubi, ljubit će ga Otac 


moj, i ja ću ga ljubiti i objavit ću mu se« (Iv. 14, 21.). 
Duša apostola u toj vezi otsjeva svjetlošću ovih istina, 
a ljubav Božja je sve to više užiže, tako da ona oko 
sebe širi toplinu i svjetlost, koja rasvjetljuje i ogri- 
jeva duše što dolaze s njom u kontakt, 

Gdje su sveci naučili, il te odakle su crpili svoju 
nauku? Sami nam kažu: u sjeni tabernakula, na pod- 
nožju križa; jednom riječi u vezi i saobraćaju s Kri- 

stom. Tako sv. Pavao prepun unutarnjeg života i ti- 
jesno s Isusom sjedinjem osjeća u sebi veliku bo- 


žansku silu, koja nadilazi i najuzvišenije riječi, što 


dolaze na njegove usne. Riječi — koje je i sam ka- 
zao, da što bolje izrazi svoje uzvišene misli — tekle 
su pod njegovim perom poput bujice, što provaljuje 
s vrh brda. Ali svejedno one nijesu ni iz daleka 
izražavale ono što je on vidio, osjećao i znao, 1 to 
ga tjeralo da kaže: »Želim se rastaviti i biti s Kri- 
stom«. 

Sv. Pavao je imao uvijek više u duši i srcu, nego 
li na usnama i u peru. 

Iz ovog je jasna stara izreka: »Iz punine srca usta 
$ovore«. Ako hoćemo da dajemo drugima, nužno je 
da i sami posjedujemo ono, što dajemo. Tako i apo- 
stol, ako hoće da drugima dijeli milost, ljubav i život 
Kristov, mora najprije, da je sam pun milosti, lju- 
bavi, pun života Isusova. A taj život prima iz po- 
vezanosti s Kristom, izvorom života: »Ja sam put, 
istina i Život«. (Iv. 14, 6.). Apostol u ovoj vezi sa 
Spasiteljem postaje magnet, koji neodoljivom silom 
vuče dušu k Bogu. 

Kao što duše lako opažaju, kad apostol propo- 
vijeda sebe, a ne Krista; tako isto one vide, kad 
propovijeda ne sebe, nego Isusa Krista (Kor. 4, 5.). 
One opažaju da on nije sam, već da ima u svome 
srcu tajanstvenog i povjerljivog gosta, kojemu se on 
svaki čas navraća na razgovor i bez čijeg uputstva, 
savjeta i naloga on ništa ne će da govori. Duše osje- 
ćaju da ga On podržava i vodi i da riječi, što izlaze 
iz njegovih ustiju, nijesu drugo nego vjeran odjek 
govora samoga Krista. »Što vam govorim u tami ka- 
zujte na svjetlosti i što na uho čujete, propovijedajte 
na krovovima«. (Ut. 10, 27.). 

Duše, kad se pojavi pred njima apostol-svetac, 

imaju osjećaj, kao da se je pojavio pred njima sam 
Isus, jer je nježnost njegova Srca našla način, kako 
da im se ukaže kroz crte i glas njegova službenika. 
Nazrele su one tu — u apostolu — jednu drugu 
osobu, ljubav plemenitu, čistu i žarku, nazrele su u 
njemu samoga Krista. Tako je jedan odvjetnik, kad 
su ga pitali, što je vidio u Arsu, odgovorio: »Vidio 
sam Boga u čovjeku«. 

Njegove riječi tada silno djeluju i privlače. Koja 
li silna razlika između takovih riječi i onih mlakog 
svećenika! Kolike li razlike između Kristova svijetla 
što se iz srca dobrog svećenika prelijeva u duše i 
ljudskog svijetla »učenog« govornika što godi ušima, 
a duša ostaje hladna! 

Prvi pokazuje živu istinu i uvodi duše u živu 
zbilju, koja rasvjetljuje i oživljuje. Drugi ne zna o 
njoj drukčije govoriti nego kao o kakvom matema- 
tičkom zadatku, koji je dakako ispravan, ali je 
hladan i bez dodira sa dubokim potrebama života. 
Ako što izvede, najviše da pobudi u srcima kakav 
estetski osjećaj (Chautard: Duša apostolskog djelo- 
vanja). Pa ako zapitate one, koji su ga slušali, kako 
je govorio, reći će vam: lijepo i i krasno. — Da, lijepo, 
krasno, i ništa više! 

Apostol nutarnjeg života ne zaustavlja se na 
tome da djeluje na čuvstvo, nego riječju božanskog 
života on prodire do volje. Voljom se čovjek oda- 
ziva pravom životu. On, preobražen božanskom lju- 
bavlju, bez napora predobija naklonost duša. »Svidio 
se je radi dobrote i srčanosti svoje duše«. (Crkv. 
45, 29.). 

O. Faber vrlo lijepo kaže: »Dobrota je obratila 
više grešnika nego revnost, rječitost ili učenost. A 
ovo troje nije obratilo nikoga, a da nije pri tom su- 
djelovala i dobrota. 

Zatim nadodaje: »Dobrota se svuda pokazuje kao 
najbolji preteča, koji krči putove dragocjenoj Krvi 
Isusovoj. Nema sumnje da je strah Gospodnji često 
početak mudrosti, što je zovemo obraćanjem; ali 
treba ljude ustrašiti sa dobrotom; jer će inače strah 
samo učiniti ljude nevjernicima« (Conf. Spirituelle), 

Sv, Augustin, velik intelektualac, kazao je, da 
ga je privela k istini više dobrota Ambrozijeva, nego 
li njegovo golemo znanje. A mladi Desurmont gle- 


dajući, kako o. Passerat čita sv, Misu, odlučio je da 


stupi u red redemptorista. Evo kako dobrota i sve- 
tost osvajaju srca i duše ljudi! 

Odakle apostolu ova moć osvajanja duša, pita 
se i Pio X te odgovara: »Da osvojimo i obnovimo 
sve stvari u Kristu, treba milosti Božje. Ali apo- 
stolski poslanik je ne dobiva, osim ako je sjedinjen 
s Isusom, Samo kad smo u sebi utisnuli lik Isusa 
Krista, tek onda ćemo ga moći lako vratiti obite- 
ljima i društvu«, A glasoviti Leon XIII kaže: »da je 
(Encikl, tal. biskupima 11. lipnja 1905.) svetost ži- 
vota nužni uvjet prave revnosti i najbolje jamstvo 


;uspjeha«. Preko svetosti života, preko veze s Isusom 


apostol postizava uspjeh. (Encikl, od 8. rujna 1899). 
On nije primio samo potočiće izvora vode žive, što 
je Bog sam, već je postao i sam izvor te žive vode, 
iz kojega teku potočići ne samo na nj već i na druge 
duše, koje se njemu približe. 

Gospodin je blagoslovio njihov rad, i oni su do- 
nijeli obilni rod, Pio XI kaže: »Bog obilato blago- 
slivlje rad onih vjesnika evanđelja, koji najprije iz 
svih sila i svim srcem idu zatim, da postignu svoje 
posvećenje: na taj se način dovoljno ispoljuju i otva- 
raju svjetovi natapani njihovim znojem; debljaju i 
dozrijevaju plodovi: i tako će požuriti žetvu i »do- 
lazeći doći će radosno noseći snopove svoje«, 

Kazao je netko, da je jedina nevolja našega doba 
u tomu, što nemamo svetih svećenika. A Pio X 
kaže: »Kad bi svećenici bili ugrijani Kristovim ža- 


rom, sav bi svijet naskoro postao katolički, Ali nam . 


svetih svećenika nedostaje«. (U audijenciji jednom 
svećeniku). Mi imamo dosta osrednjih svećenika; 
imamo i dobrih; ali nemamo dovoljno svetih gorlji- 
vih svećenika; svećenika po Srcu Isusovu, sprem- 
nih, da se svega prihvate, da se potpuno žrtvuju, da 
sve podnose i trpe sa vjerom i zanosom, da sve 
ispunjuju Njemu za ljubav i slavu, bez neodlučnosti, 
bez računanja, da li me zanima ili ne, bez nagodbe; 
spremnih, da se odvažno i potpuno žrtvuju za Kri- 


sta, za duše, kao voštanice, koje gore, i tako da 


postanu žrtve Njegove i njihove ljubavi. 


Svećenik, netom je zaređen, morao bi da shvati, 


da on više ne pripada sebi. Lijepo kaže Margarita 
de la Touche: »Svećenik, kad je primio sveti. karak- 
ter, kao Isus i sa Isusom postao je imovinom sviju; 
postao je svetom žrtvom, prikazanom Ocu za gri- 
jehe puka. Sve, što ima, pripada Bogu, sve, što je 
u njemu jest za duše. Njegov rad, njegov odmor, 
njegovo vrijeme, njegove sile, isti njegov život: sve 
to više nije njegovo: sve je to darovano, sve je to 
predano«. (Srce Isusovo i svećenstvo). 

To je dobro shvaćao onaj svećenik po Srcu Bo- 
žjem, kad je ovako odgovorio onima, što su ga ko- 
rili radi njegove prevelike požrtvovnosti: »Čemu 
služi svećenik, ako se ne iscrpljuje?« Čemu je grozd, 
ako ostane cio i bobice netaknute? Ako mu se ne 
istisne sok, ne napuni se čaša vinom. A čemu je 
onaj svećenik, koji sebe posvema ne žrtvuje? Ako 
na neki način sama sebe ne iscijedi, Bog nema svoga 
kaleža, i duše nijesu napojene«. On sve mora da 
dade za duše, koje su Kristove, a kojima i on pri- 

pada. On je potpuno njihov, i one imaju pravo na nj. 
One .ga žele i traže, ali ako nije svet, ako nije viši 
od njih, ako nije jači, prosvjetljeniji, čišći, otrgnut 
od stvorova, bolji, uistinu svet, one ga neće, jer u 
njem nema slike Kristove, 

Nama, dakle, treba svetih svećenika, redovnika- 
apostola, jer oni jedini mogu da učine najviše dobra 
današnjem zabludjelom čovječanstvu, oni ga jedini 
mogu spasiti i izbaviti iz nevolje i tame, u koju je 
zapalo Sv. Filip Neri je kazao: »Dajte mi deset sve- 
tih svećenika, i dat ću vam svijet obraćen«, »Jedna 
svjećica može da užeže hiljadu svijeća, jedna sama 
može da rasvijetli put mnogim dušama, da razveseli 
mnogo očiju, koje plaču u tamnosti tužnoj«, kaže 
naš Tomaseo u svojoj XXX-oj Iskrici, 

»Je li moguće obratiti Pariz«, pita se sveti pa- 
riski biskup. A msgr. D'Hulst odgovara: »On misli 
da bi bilo moguće. Ja sam još odlučniji, da je mo- 
guće obratiti Pariz; ali pod uvjet, da svi pariski sve- 
ćenici. budu dobri, a nekoji izmedju njih i sveti«, 

Ne samo Pariz već i čitav svijet mogu da učine 
boljim i sretnijim sveti svećenici i redovnici... 


O. Stanislav M. Stanić O. P. 


Usmena molitva sredstvo k unutarnjoj 
molitvi 


Usmena je molitva — rekli smo — korisna i po- 
trebna, jer po njoj isplaćujemo, donekle, naš »dug« 
prema Stvoritelju čitavog našeg bića. Taj dug i 
prema tomu korist i potreba usmene molitve izvire 
iz naravi čovjeka kao stvorenja, Sada da promo- 
trimo korist ove molitve iznoseći razloge, koji izviru 

iz naravi i usmene molitve i čovjeka. Zato ćemo 
gledati molitvu više s njezinog blagotvornog učinka 
u samom čovjeku, a čovjeka ćemo promatrati više 
s psihološke strane ne baš ukoliko je stvor apsolutno 
ovisan o Stvoritelju, već ukoliko je on razumno 
biće, sastavljeno od duha i tijela. 

U tom svijetlu promatrana usmena nam se mo- 
litva pojavljuje kao »putili sredstvo k unu- 
tarnjoj pobožnosti i molitvi« (»Adiun- 
gitur vox tali orationi.., ad excitandam interiorem 
devotionem, qua mens orantis elevetur in Deum« 
Sv. Toma, na već spomenutom mjestu, 2. 2, q. 83. 


a, 12). Molitvi nadodajemo glas i ostale vanjske ' 


znakove i obrede, da se na taj način pobudi u nama 
unutarnja pobožnost, po kojoj će se naš um i naše 
srce k Bogu uzdignuti. Čovjek je naime, takova 
razumno biće, koje se u svim svojim djelovanjima 
i razuma i volje prethodno pripravi i posluži djelo- 
vanjima svojih sjetila. Ništa čisto duhovno ne može 
da na nj djeluje, da prodre u njegovu dušu, da se 
pohrani u svetištu njegova srca i uma, a da taj 
čisto duhovni predmet nije prije nekom čudnovatom 
»metamorfozom« poprimio neki sjetilni lik ! time 
djelovao na naše sjetilne spoznajne moći. I tek je 
tada mogao da djeluje na naš razum i volju, ali opet 
preobražen u nadsjetilnu, duhovnu formu, kako do- 
likuje duhovnoj naravi razuma i volje. Zato sasvim 
psihološki opravdava Anđeoski Naučitelj 
svoju tvrdnju, da je usmena i vanjska molitva put 
k unutarnjoj pobožnosti i uzdignuću duše k Bogu, 
kad govori: »Jer se po vanjskim znakovima bilo 
glasova, bilo također nekojih čina (ili obreda), pa- 
met, razum čovječji rukovodi i potiče na spoznaju 
i dosljedno time se potiče i na ljubav, na afekat.« 


(Ibid) 


86 


Poznato je iz psihologije, da volja i razum idu 
uporedo. Kad razum predoči volji neki predmet, 
neku istinu nesamo kao istinitu, već i kao lijepu, 
dobru i zato kao privlačivu za nas, teško je, da se 
volja ne odazove tom pozivu razuma. Štoviše ona 
će to zastalno i učiniti, ako joj se u tom času ne 
prikažu drugi jači, privlačiji predmeti. A svi izvanj- 
ski znakovi, koji se upotrebljavaju pri molitvi imaju 
baš tu svrhu, da olakšaju put spoznaji razuma i time 
veoma pogodno djeluju na volju. Čovjek se po sje- 
tilnim predmetima i po sjetilnim moćima »rukovodi« 
(manuducitur) k duhovnim i nadnaravnim istinama 
i otajstvima, spoznajama i afektima, 

* Tako se, eto, zgodno udešenim izvanjskim, sje- 
tiliim, činima kao lijepim i dostojanstveno izvede- 
nim obredima, ukrasima crkve, krasnim svećeničkim 
ruhom, blagozvučnim akordima orgulja, slatkim pje- 
vanjem ili doličnim recitovanjem, mističnim oblakom 
miomirisnog tamjana i mire stišavaju naše strasti i 
blaže se naše sjetilne moći. Skoro svaka od njih 


“ dobiva svoj prirođeni, ali sada po liturgiji i molitvi 


»posvećeni« predmet. Tako se i ista naša sjetilnost 
oplemenjuje i podiže i time se psihološki priprav- 


. ljamo, da naš razum bistrije i lakše uđe u spoznaju 


Božjih otajstava, a naša se volja brže i intenzivnije 
zaljubi u božanska dobra te da se spremnije i pot- 
punije preda u službu svoga Boga. Zato je lijepo 
rekao sv. Augustin: »Riječima se i ostalim znako- 
vima življe (acrius) pobudimo da svete želje oja- 


“ čamo.« (Ep. ad Probam, 130 c. 9.) 


S ovog, dakle, gledišta sve ono što je u molitvi 
izvanjsko jest samo sredstvo. Zato nas na 
istom mjestu opominje sv. Toma: »Stoga se u pri- 


- vatnoj molitvi (u zajedničkoj naime mi ne- 


mamo vlasti mijenjati) toliko treba poslužiti gla- 

som i sličnim činima i znakovima koliko nam 
služi da u našoj intimnosti pobudimo dušu na po- 
božnost. Ako time sprečavamo unutarnju mo- 
litvu i ako nas ta rastrešuje, treba da od ovih iz- 
vanjskih znakova odustanemo. A to se nadasve (ali 
ne njima isključivo!) može dogoditi onima, kojih je 
duša i bez ovih sjetilnih pomagala već dovoljno za 
pobožnost pripravljena«, Odatle nam je jasno — 
mudro opaža veliki teolog kardinal Kajetan — 
koliko pogrješuju oni, koji više vole, da svoj već 
određeni broj tolikih usmenih molitava ispune 
nego li se razmatranju i unutarnjim molitvama po- 
dadu. Svi ti, naime, napuštaju svrhu (unutarnju po- 
božnost i molitvu!) da se zaustave na sredstvima! 

Iz ove bistre i stalne nauke Anđeoskog Nauči- 
telja (koju potvrđuje i Mistični Naučitelj sv. Ivan 
od Križa, n. pr. u »Uzlaz na Brdo_Karmel« 1. 3, p. 
2, e. 34—43, gdje govori o koristi svetih slika 
i svetih mjesta posvećenih baš za molitvu, itd.; ali 
iošteti, koju ove izvanjske stvari mogu nanijeti 
duši) slijedi, da usmena molitva — prema okolno- 
stima — koristi dušama u kojem god se stupnju 
savršenstva nalazile, Ova korist izvire iz same čo- 
vječje naravi. A i najsavršenije osobe ostaju uvijek 
u čovječjoj naravi. No treba ipak opaziti, da — 
budući da nijesu svi istog stupnja savršenstva ni 
uvijek istog raspoloženja, — zato nije svakomu jed- 
nako potrebna i stoga ni jednako korisna usmena 
molitva, da se za unutarnju pripravi i raspoloži. Pa 
čak ni jednim te istim dušama nije u svako vrijeme 
ni u svakom raspoloženju jednako potrebna. 


Ostaje, dakle, istinito, da usmena molitva ima 


u sebi tu vlastitost, da nas dovede do unutarnje 
pobožnosti, Treba samo, da je pomnjivo i sa- 
brano obavljamo, i ona će malo pomalo usposta- 


v 

viti u nama kraljevstvo i atmosferu unutarnje mo- 
litve i prave pobožnosti, Zato sv. Augustin na ne- 
kom mjestu u svojim »ispovjestima« uspoređuje riječi 
žarke molitve duhovnim strijelama, koje ranjavaju 
srce; a prorok Ezekijel ih prispodablja gorućoj že- 
ravi, koja ražiže srca božanskom ljubavi (Ezek. 
1, 13). 

Kako se događa ovaj psihološki proces 
prijelaza izusmene molitve k unutar- 
njoj pobožnosti i uzdignuća duša 
k Bogu? Uzmimo n. pr. osobe, koje radi slaba 
pamćenja ne znaju razmatrati. Ili možda osobe, koje 
radi pomanjkanja pobožnosti (bilo da uopće nemaju 
-pobožnosti, jer tek započimlju duhovni život; bilo 
da slučajno tog časa ne osjećaju pobožnost) ne znadu 
se unutarnjim riječima s Bogom razgovarati. Sve 
ove i njima slične osobe započinju polagano usmenu 
molitvu. Malo pomalo oni osjećaji, izraženi u rije- 
čima usmene molitve, prodiru preko razuma u srce 
i tako tihano — neopazice skoro — podižu duh i 
srce prema Bogu. Slično kako jedna jača osoba po- 
država maleno i nejako dijete i vodi ga polagano 
učeći ga, da malo pomalo samo počne hodati: tako 
i one riječi molitava, sastavljenih od moralno jačih 
osoba ili čak od osoba Bogom nadahnutih, podrža- 
vaju duh slabašnih duša i podižu ga ptema Bogu, 
ali tako, da se u isto vrijeme i one same podižu 
prema nebu. Služeći se »tuđim« riječima, »pozaj- 
mivši« tuđa čuvstva i učinivši ih svojima, one — 
naravno uz milost odozgo — osjećaju, da im se je 
duša ipak u nekoj mjeri napunila pobožnošću. Da- 
pače, -kad su već i prestale obavljati molitvu i vra- 
tile se k teškim svjetovnim i vremenitim poslovima: 
oni isti obrasci (formule), one iste riječi ili pobožni 
napjevi, koji im još zvuče u ušima, puni neke nad- 

naravne jakosti, čuvaju ih, da ih brige ovoga života 
ne rastresu i ne odvrate od velikoga djela nj'hova 
spasa. 


Usmena molitva lijepo obavljena bit će prava i 
solidna hrana duše. Ona može priprostim dušama 
biti dovoljna, da živu nesamo običnim kršćanskim 
životom već i da idu putem kršćanskoga savršen- 
stva. Od nje će duša dobiti svijetlo, žar i snagu, 
koji su joj potrebiti za krepostan život, Lijepo veli 
ona malena i sveta duša Živko (Guy) de Fontgal- 
land (1913—1925): »Ja sam naučio veoma lijepih 
stvari govoreći polagano Zdravomariju.« A do kojeg 
je stupnja duhovnog života i unutarnje molitve bio 
došao ovaj dvanaestgodišnji dječak, vidi se iz onih 
drugih njegovih riječi: »Htio bih učiniti, da maleni 
Isus bude poznat i ljubljen u čitavom svijetu... Isus 
i ja mi se tako ljubimo! U mojim Pričestima, On 
mi govori... A ja, ja Ga slušam i uživam!« 


Misli svete Tereze od Isusa ( Avilske) i svete Katarine 
Sijenske o ovoj vrsti molitve. 


S naukom svetog Tome, da usmena molitva 
lijepo obavljena pripravlja i dovodi do unutarnje 
pobožnosti i razmatranja i kontemplacije, slažu se 
potpuno pouke i misli sv. Terezije i sv. Katarine. 
»Ne mislite« — veli sv. Terezija —, »da se crpe 
mali dobitak iz usmene molitve, ako se moli savr- 
šeno. Kažem vam, da je veoma moguće, te vas Go- 
spodin podigne do savršenog motrenja (kontempla- 
cije) dok molite Očenaš ili koju drugu usmenu mo- 
litvu. Tako eto pokazuje Njegovo Veličanstvo, da 
čuje onoga, koji Mu govori, te Njegovo Veličanstvo 
govori njemu, jer mu podiže razum, veže misao i 
rekao bi, uzimlje iz usta riječ, pa iako hoće, ne 

može govoriti (izgovarati riječi molitve) nego s ve- 
likom mukom« (»Put Savr.« 25, 1). 

A na drugom mjestu govori: »Poznam jednu 
osobu, koja nije nikada znala drugačije moliti već 
naustice, a, tako moleći, nalazila je sve (usmenu i 
unutarnju i njihove koristi) zajedno. Kad ne bi us- 
meno molila, tako bi se izgubila da to nije mogla 


podnositi. O, kad bismo mi sve tako obavljale našu 


unutarnju molitvu, kako je ona obavljala usmenu! 
Ona je po više sati prolazila moleći nekoliko Oče- 
naša na čast onih otajstava, u kojima je naš Go- 
spodin prolijevao svoju Krv, i moleći još nekoje 
usmene molitve. Jednom dođe k meni,,. i uvidjeh, 
da je, dok je molila Očenaš, bila obdarena čistom 
kontemplacijom i da ju je Gospodin dotle podigao 
te ju je sa Sobom sjedinjivao. I zapažalo se zbilja 
po njezinim djelima, da prima tako velike milosti, 


jer je veoma sveto provodila svoj život. Ja sam (za 


to) slavila Gospodina i zavidjela joj na takovoj 
usmenoj molitvil« (»Put« 30, 7). 

Sv. Katarina sijenska u svom »Dijalogu« 
(c. 67. FEdiz. Venezia, 1611.) u formi kao da 
joj govori Vječni Otac, raspravlja, kako Bog ne 


voli samu isključivu usmenu molitvu, već kako je 


treba popratiti unutrašnjom molitvom; kako duša 
nema misliti na prošle grijehe pojedinačno (jer je to 
može rastresti i uznemiriti) već samo općenito i to 
uvijek spajati s promatranjem neprocijenjene Krvi 
Isusove i veličine Božjeg milosrđa. »Na ovaj će na- 
čin (do sada opisan) usmena molitva biti korisna 
duši, koja je obavlja, a meni — Vječnom Ocu — 
ugodna, te će se, ako ustraje u ovoj vježbi, podići 
od nesavršene usmene molitve do savršene unu- 
tarnje (mentalne) molitve. Ali, ako bi samo gledala 
da izvrši svoj broj (usmenih) molitava, ili ako bi 

Pa sit) 


radi usmene molitve napustila unutarnju, neće nigda 
doći do one unutarnje molitve. Koji put bit će duša 
(možda) takova neznalica, te će radi određenog 
broja usmenih molitava ostaviti i zanemariti moje 
duhovne pohode, Koji put je pohodim nekim poseb- 
nim svijetlom spoznaje same sebe i milošću poka- 


janja za svoje grijehe, a drugi put obiljem svoje lju- 


bavi. Kadikad ću je pohoditi time što ću joj u nje- 
zinu pamet staviti prisutnost moje istine na razli- 
čite načine, kako se već meni svidi ili kako bi ona 
zaželjela, A ona će zanemariti ove moje 
pohode, da ne popusti broj svojih us- 
menih molitava. No ne smije tako činiti, jer, 
kad bi tako činila, to bi bila prevara 
sotone: već naprotiv netom osjeti, da joj mojim po- 
hodima pamet (i srce) ulaze u neko blago raspolo- 
ženje, mora napustiti usmenu molitvu. A zatim, kad 
jeprošla unutarnja molitva, ako ima vre- 
mena, može preuzeti usmenu molitvu, 
koju je bila odredila; a ako nema za to vre- 
mena, nema se za to žalostiti. Ali treba 


paziti, da ta usmena molitva ne bude za klerike i 


redovnike obvezatni Božanski oficij, jer bi me oni 
uvrijedili, kad bi ga propustili, budući da su ga 
dužni govoriti sve do smrti. Ali, ako bi i oni osjetili 


u neki određeni čas, da im je duša privlačena (mi- 


lošću) i uzdignuta svetim željama, trebalo bi da ga 
nastoje izreći prije ili kasnije da tako iskoriste taj 
pohod Gospodnji i da ne propuste svoju dužnost... 
I tako će duša vježbanjem i ustrajnošću kušati pravu 
molitvu i hranu Krvi Jedinorođenoga moga Sina. 
Jer ti rekoh, kako se može blagovati krepost ove 
Presvete Krvi i ako se ne blaguje primajući sakra- 
mentalno Krv i Tijelo Isusovo. Blaguje se naime 
krepost Tijela i Krvi Isusove time, što se pričešćuje 

ljubavlju za vrijeme molitve i kako može na taj na- 
čin mnogo (milosti) osjetiti prama ljubavi, kojom 
moli. Jer što duša više nastoji, da razriješi svoja 
čuvstva (od stvorova) i da ih veže sa mnom svijet- 
lom svoga razuma, to više spoznaje. A ako (na ovaj 
— "živi — način) više poznaje; više ljubi; a ljubeći 
više; više i kuša (= duhovno blaguje; »pi4 amando 
piu gusta«). Vidi, dakle, da se savršena moli- 
tvanedobivasmnogoriječi, nego vru- 
ćim željama, podižući se prama meni 
spoznajom same sebe začinjenom spo- 
znajom mene. Na taj će način duša imati mo- 
litvu i unutarnju i usmenu«. Zatim nastavlja Svetica, 
kako može biti naša molitva neprestana, ako po- 
slove našega staleža vršimo namjerom da vršimo 
volju Božju i ako probudimo često preko dana želju 
za Bogom. 

Treba se sjetiti, da, i ako usmena molitva pri- 
pravlja za razmatranje i kontemplaciju i zato baš 
najviše pristaje početnicima u duhovnom životu, 
nije ipak samo početnicima korisna. Štoviše veoma 
je korisna i onima, koji su već napredovali, pa čak 
i onima, koji su već savršeni. Osim drugih razloga, 
dovoljno je kazati, da već samo kao priprava za 
unutarnju molitvu, može svima ovima biti korisna. 
Može se, naime, dogoditi, da se, radi posebnih raz- 
loga — koji nikako ne ovise o našoj volji (kao na 
primjer radi bolesti, velike fizične umornosti i 
slično) — ni savršene duše ne mogu kadikad podići 
do Boga na krilima samo unutarnje molitve. I one 
će tada to nadoknaditi usmenom molitvom i u tim 
će prigodama riječi Svetoga Pisma imati neku oso- 
bitu milost i jakost da pobude pobožnost u njiho- 
vom srcu. Tako je na pr. sv. Augustin htio, da mu 
na samrtnoj postelji budu pred očima pokornički 

psalmi. I ovaj veliki svetac i naučitelj nije prestajao 
da ih čita i da šaptajući ih prolijeva obilje suza. U 
ostalom to je (uz ostale nakane) bila namjera _ sv. 
Crkve, kad je odredila i uredila pjevanje psalama 
i sve ono što sačinjava Božanski oficij i Liturgiju 


uopće, . 
Ali uza sve ove koristi usmene molitve, uvijek 
ostaje — načelno govoreći — da čisto unutarnja 


molitva ima svakako prednost. Zato i sv. Terezija 
opominje svoje sestre, da se nastoje svim silama 
pripraviti na unutarnju molitvu, ako Bog bude htio, 
da ih podigne (»Put« 17, 7). Zato će — općenito 
govoreći — redovnici veću korist imati, da se više 
podavaju unutarnjoj molitvi, jer i tako je dobar 
dio dana posvećen zajedničkoj i usmenoj molitvi. U 
svakom slučaju, bolje je izgovoriti manje. formula 
ali polagano (zaustavljajući se na nekim mjestima) 
i sa što većom pobožnošću nego li htjeti izgovoriti 


jedan veliki broj na brzu ruku. Uopće ne valja (pa 


ni za početnike) odrediti toliki broj, da nam urodi 
dosadom. Naprotiv treba nastojati, da što pobož- 
nije izmolimo umjereni broj (prama sa- 
vjetu iskusnog duhovnika) usmenih molitava, i 
da budemo pomnjivi na unutarnji glas 
i pohod Duha Svetoga, te netom osjetimo 
blage učinke ovog posjeta milosti, da im se rado 
prepustimo, uvjereni, da ćemo time obaviti molitvu 
savršeniju, naći za našu dušu hranu delikatniju i 
jaču, radost i utjehu intimniju, a Svevišnjem Dodu 
podati čast i hvalu uzvišeniju. 


O. Dr. Dominik Budrović O. P. 

Pisma jednom bogoslovu 
Dragi Rajko! 


Tvoje zadnje pismo što sam ga primio za Mlado 
Ljeto, ne odiše mladošću tvojih godina ni prvim tra- 
cima Sunca, koje se rađa — dies natalis Solis — u 
novoj godini koja nas pozdravlja, Tvoji su reci, čak 
i riječi prekaljene nekom novom tugom i maloduš- 
nošću koja se diže da zarobi jedno mlađe biće posve- 
ćeno Bogu Sabaotu, a 

Španjolska, Španjolska! — to je taj glazbeni mo- 
tiv tvoje elegije, Španjolska koja strada za Krista i 
prinosi Istini strahovite hekatombe, Na drugoj strani 
crvena Španjolska, koja kao ruski boljševički i anar- 
histički bat obara na svim linijama sve što je sveto, 
katoličko, kulturno, čestito, Španjolska koja se pre- 
rušila u Smrt i ide bezumnim koracima da mori i 
uništava — sebe. 

Vjerujem, da si prošao kroz vatru, žestoku vatru 
kušnje u navali tvoja dva suputnika, dva pravnika, 
koji su ti htjeli na palubi za vrijeme putovanja do 
Korčule iznijeti pred oči svu gorčinu i gnjiloću jedne 
skeptične generacije, koja spravlja crveni val i kod 
nas. ' 

Koju optužbu dižu ti prestavnici Pučke Fronte 
proti kršćanstvu? Shvatio sam iz njihova napadaja 
— »Vjera je mrtva, nema svog razloga za opstanak, 
jer da je taj vaš Bog živ, da negdje postoji, obranio 
bi ono što vi bigoti držite svetinjama, a što republi- 
kanci u Španjolskoj tamane ognjem i mačem.« 

Tebe je to osupnulo, maldane razoružalo, Ne zbog 
njih koliko zbog tebe. Sluge Marxa i Staljina mrcva- 
re ljude i žene na hrpe. Polijevaju ih petroljem i spa- 
ljuju u ljutom plamenu, Čak i nevinu djecu, I starce. 
Krivi su za to jer nijesu bezbožnici i robovi Sotone. 

»Krivi su što su živi«, I ne javlja se tu Bog, da čude- 
sima kazni one hajduke, one ljudske zvjeri, koje za- 
boravljaju da su uopće ljudi, To je malo, nije se na- 
punila mjera. Eno ih dinamitama dižu u lagum po- 
nosne historičke velebne spomenike — drevne kate- 
drale, obljubljena svetišta, Najsramotnijim gestama 
ruše i oskvrnjuju svete slike, zavjetne kipove, litur- 
Sijsko dragocjeno, svetim uljem posvećeno posuđe. 
Nije dosta. Razbijaju se svetohraništa. Ti bjesomučni 
crvendači bacaju, oskvrnjuju, gaze svete Hostije... 
Dosta, dostal.., 

I nema čuda. Krist ne progovara, Ne podiže Bog 
urnebesnim znakovima svoju nevidljivu ruku, da 
satre one ljucke hijene. Oni divljaci sa sotonskim 
smijehom ostavljaju demolirana i uništena svetišta, 
noseći na oštrici bajunete nataknute svećeničke 'li 
redovničke glave, čuvarice svetih bogomolja. A Bog 
šuti i sve to nekažnjeno dopušta, dok milijuni vjer- 
nika vapiju »Exurgat Deus et dissipentur inimici eius!« 

I ta dva tvoja pučko frontaška suputnika ti ma- 
liciozno dobacuju. Bog je vaš zaboravio praviti ču- 
desa sada u Španjolskoj kao i u Rusiji, a vi bigoti 
velite, da je u mračnom srednjem vijeku sve vrvjelo 
od čudesa kojima ste spravljali »opium« za gladne 
Sgomile.« ' 

Ovdje treba ostaviti ona dva mlada pravnika, da 
se pozabavim sa tvojom dušom. »Modicae fidei, quare 
dubitasti?« — Ja ti velim odrešito: ne, Bog nije su- 
dio, da trebaju u tim jezivim scenama čudesa zato, 
da se kazne, da se usmrte svetogrdnici, razbojnici. 
»Ovo pokoljenje traži znamenje, a dat će im se samo 
znak Jone Proroka«. Koji je ono naučitelj sv. Crkve 
kazao: »čudesa se davaju nevjernicima (nekršteni- 
ma), a ne vjernicimal«? Kršćanski visoki moral u ži- 


votu Božjih ugodnika, zar nije to visoko čudo? Zar 

nije čudo već sam opstanak Crkve, koja bez pod- 
mornica, avijona i bomba opstoji čila iako izranjena 
i progonjena, živi u atmosferi, gdje bi govoreći po 
ljucku morala uginuti? " 

Čudesa, koja kažnjavaju bezbožnike — neće za- 
strašiti krivce. Neki čudesni i automatski »Deus ex 
machina« ne bi osvijetlio ni Božje milosrđe ni Božju 
dobrotu. Nego bi svakotakovo čudo pomu- 
tilo sliku divnog misterija Kristove 
MukeiSmrtina Križu 

I zato, dragi moj Rajko, nije naš božanski Učitelj 
htio da svojom božanskom snagom nekim nadljuc- 
kim nastupom i čudesnom reakcijom kaznom svojih 
krvopija, u prvom redu Ane i Kaife, spriječi svoju 
patnju i svoju smrt, Isus je trpio i šutio — »Jesus 
autem tacebat«, Šutio je i dopustio da mrcvare, pro- 
faniraju njegova uda, da do beskonačnosti vrijeđaju 
i ponizuju njegovu dušu, ali se nije poslužio čudom, 
da spriječi djelo otkupljenja i uzvisi otajstvo Bola 
iznad ljuckog poniranja. Na jedan znak je u Getse- 
manu za noćne mjesečine propadala sva četa oruža- 
nih ljudi. Nije to bilo da se kazne bogohulnici. To je 
bio valjda samo jedan znak, da Bog hoće žrtvu 
do kraja, a da se ujedno podigne srce njegovih apo- 
stola. 

Mi smo Kristova Crkva, Njegovo mistično tijelo. 
Njegova Zaručnica, koja je baštinila od Njega privi- 
legij patnje i žrtve, Žrtva je nastavljanje otkupljenja 
do kraja svijeta, I zato Bog neće da spriječi tu žrtvu, 
tu vječnu patnju Crkve, koja nastavlja svojim bolima 
Golgotsku patnju. Zaustaviti taj hod na Križnom 
putu znači lišiti Zaručnicu Kristovu onog božanskog 
privilegija i one dragocjene Kristove baštine, kojoj je 
ime — žrtva. Crkva na španjolskom tlu krvari, A to 
je još jedini uvjet, da se otkupe i privedu jednom u 

njezino krilo i oni, koji je sadiru i propinju. Zar tu, 
Rajko moj, treba da Krist svojim gromovima satre 
ono oruđe, kojim se postavlja na čelo Njegove za- 
ručnice blistava Kruna pobjedonosnog mučeništva? 
Sada će ti biti jasno, da ti kao jedan od onih koji 
u uzvišenom smislu predočuju Crkvu imaš da zaplo- 
viš u svome unutrašnjem i javnom životu — da za- 
ploviš morem patnje i žrtve. To je naše najljepše 
blago što nam ostavi Krist, Bura, bura, bura, 
Nema te »bonace« na tom moru života, koja bi 
nas riješila opreza razboritosti i vječne spravnosti 
na borbu, u kojoj se trpi, trudi, strada za Istinu, I ne 
podaj se iluzijama, da te u tom svetom poslanju če- 
kaju negdje raskošne oaze počinka i neopisivi Eldo- 


radi, gdje se nakon površno obavljene službe u crkvi. 


beru obilati gospodski dohoci, uživaju masne pre- 
bende i sinekure kojekakvog prelatskog položaja sa 
dobrim domaćim konforom, ugodnim društvom na- 
kon obilatih obroka, fine kapljice, kartanja i drugih 
razonoda kod kuće i na putovanju, 

Oslobodi se unaprijed tih iluzija... 

To je samo nijekanje žrtve i onog uzvišenog za- 
kona rada, gdje se ne traži ni zahvalnost ni nagrada 
ljucka nego samo česta svijest, da si izvršio svoju 
dužnost, uzevši svoj križ za stopama Božanskog 
Učitelja. 

Tu je i ujedno tajna sreće i pravog veselja. Naša 
majka je — žrtva... 

Španjolska teza neka ti buđe, Rajko, kao pobuda 
za duboko pronicanje u misterij Velikog Petka, koji 
nam brzo dolazi, Bez tuge toga dubokog dana nema 
veselja Kristova Uskrsnuća, Bez Golgote nema Ta- 
bora. »Non coronabitur nisi aui legitime certaverit« 
— biva: »nema slavodobitnog vijenca bez zakonitog 
megdana« — reče sv, Pavao, 

Jesi li, Rajko, čitao Vijolićev »Žrtveni plamen«7 
U tim mističnim stihovima naći ćeš svećeničku dušu, 
koja je »lomača svetom eteričnom plamenu«. Vijolić 
uz Golgotu tako divno izriče misterij svećeničkog 
mukotrpnog poslanja: 


Nema staze 

Na kojoj 

Ja ne bijah — stranac, 
Hiljadu bura vije moju dušu 
Mržen sam, popljuvan 

Ko na Golgoti Krist, 
Drhćem uznemiren, bičevan 
Nalik na trepetljike list, 


—— = — 9 2 o o e e 


I tako se približujem kraju, 

No nijesam tužan, Ljudima 

Rekoh milu riječ i dađoh dobru dušu 
Vjerujem, na nebu zvijezde 
Izamešapću o raju.., 


Sad, iza ove male liričke stanke trebalo bi, da ti 
otvorim knjigu »Cvjetića«, da u jednoj legendi o 


bratu Leonu shvatiš, u čemu stoji pravo veselje. No 


dosta za sada, 

Razumljivo je, da samo oni svećenici, koji ostaju 
bez izuzetka vjerni svome zvanju i poslanju, osjećaju 
duboko značenje Bola, Svi duhovni plodovi i sva du- 
hovna bogata građa izvire iz onog izvora žrtve, koji 
je potekao sa podnožja na Kalvariju, To i jest pravo 
poznavanje kreposti u psihologiji Božjih svetaca, Baš 
ova katolička svećenička tragika, koja je danas žešća 
nego ikad nakon Konstantina Velikoga zapravo 
ostaje nekim uslovom za uspjeh privatnog i javnog 

djelovanja u okviru. Katoličke Akcije. Upravo ta 
tragika Bola i žrtve traži, da je naročito katolički 
svećenik ne samo kao takav potreban nego da se 
uopće ne može nadoknaditi, jer je on svakom ne- 


moralu (koji neće žrtve) samo crvena krpa, »sig$num . 


cui contradicetur«,.. Upravo zbog te napetosti pat- 
nje utvrđen je opstanak svećeničkog katoličkog ži- 

vota, pa to misnikovo biće prekaljeno kušnjama i 
batom nedaće postaje hrid, o koju zaman krši svoje 
zube sotona i njeni službenici i plaćenici, 

Doduše, dnevne vijesti saopćuju krutu činjenicu, 
kako glave Kristovih žreca dnevno padaju, Oko 807% 
jednog i drugog klera na španjolskom tlu izgubilo je 
život od komunističke puške ili bombe. Tjelesa ne- 
staju, Načelo, ideja ostaje. Zato svećenstvo Kristove 
crkve ne može da izumre, To je nemoguće. Naročito 
u naše vrijeme kad je posvećeni službenik Crkve sa- 
mo odlučan takmac ili partner modernog života, i 
kao što se taj život ne može odstraniti, ne može se 
ni njegov kontrolor i suparnik koji ga reguliše ili 
ispravlja, a to je dušobrižnik, vjeroučitelj, redovnik. 
Da li ćemo se vidjeti za Uskrs? Ne znam, Ako za taj 
kršćanski praznik, dolazeći sa našeg sjevera, zajedriš 
našim Jadranom, svrati se na Dioklecijanove žale. 
Zajedno ćemo trknuti do sarkofaga »Frana Grešni- 
ka« u Manastarinama, 


A dotle sjeti se u molitvi 


Tvoga 
Alberta, 


N. Subotić. 

Od naše ličnosti k Bogu 


Bit molitve možemo definirati kao spoj duše 


s Bogom u Ljubavi, a njezin prvi uvjet kao oslobo-. 


đenje od samoga sebe i priljubljivanje božanskome 
prijatelju. Ali se čini da ćemo se ovom definicijom 
izložiti prigovoru, pa će netko kazati da je to »život 


.samoće u dvoje« a da pobožno zaljubljivanje u Boga 


postaje čin isto tako egoističan, kao romantično upi- 
janje u ljubljeno biće. ' 


Međutim, vrijednost ovoga prigovora posve ovisi 
o shvaćanju Boga. Ako se Bog promatra samo kao 
božanski dio duše, a naše se priljubljivanje k njemu 
zamišlja izrazima romana — tada će nas molitva lo- 
gično dovesti do zatvorene pobožnosti, pomalo ne- 
zdrave, bez odnošaja sa svijetom i njegovim potre- 
bama. Ali pretstaviti Boga u tom smislu znači razgo- 
varati s utvarom, Bog nije samo mistični ljubitelj. On 
je centar čitavog jednog svijeta vječne realnosti, a 
u molitvi duša otkriva taj svijet i progresivno se pri- 
lagođuje toj novoj okolini. To dovodi do aktivnosti 
višega reda, aktivnosti gdje zajednički svim svojim 
silama sudjeluju razum, volja i osjećajnost. Još više, 
ako Boga definiramo kao stvaralačku Ljubav i lju- 
bav koja spasava, tada taj svijet najveće realnosti 
postaje pozornicom njegove stvaralačke moći, a mo- 
litva, mjesto da nas zatvara u poseban krug i uda- 
ljuje od čovječanstva, daje pravilniji smisao i izrav- 
niju brigu za opće ljudske interese. Ona će nas pri- 
siliti da surađujemo u planu i mislima Boga koji je 
toliko ljubio svijet da je samoga sebe dao za okup- 
ljenje, Moleći mi ćemo se kao novim krštenjem pre- 
poroditi i uživiti u srž položaja i potreba ljudskih. 

Molitva treba da počinje jedino težnjom prema 
Bogu, ako hoće da u našim srcima stvori ljubav 
prema čovječanstvu. U prvom stadiju života molitve 
naša ličnost zauzima središte, Molitva je gotovo sa- 
mo prošnja. Prosimo lične milosti, dobročinstva za 
nas ili za naše. 


Ali u normalnom toku našeg duhovnog razvoja 
dolazi vrijeme kada središte naše molitve prelazi od 
naše ličnosti na Boga, Prošnje u najužem smislu ne- 
staje. Ona uistinu nije isključena, jer našem nebeskom 
Ocu ne može biti svejedno ono što se nas tiče, I sam 
je naš Gospodin osobito ljubio ljude jednostavne, do- 
bre volje, bez hinjenja; ljude koji su prosili od Boga 
što su trebali a prosili su isto tako naivno i slo- 
bodno, kao što bi prosili susjedi da im pomogne u 
hitnoj kućnoj potrebi. Ali prošnja neće biti više 
središnja točka i cilj kojemu će biti namijenjena mo- 
litva. Pravi će djelotvorni pokret biti sada nasto- 
janje da se približimo Bogu, da ga bolje upoznamo, 
da se uvjerimo o njegovom prijateljstvu, da posve 
zaronimo u njegove misli i nakane, 


Molitva koje je središte naša ličnost izlaže nas 
bezbrojnim sumnjama i bojaznima. Iskustvo tjera u 
laž teoriju. Osjećaj da su dobročinstva uskraćena ili 
molbe neispunjene, tišti teško našu vjeru. Mi ne 
znamo kako bismo odgovorili skeptiku koji nas pot- 
sjeća da je njegovo dijete za koje nije molio ozdra- 
vilo a naše umrlo. Knjige nas ne mogu ohrabriti. 
Uvijek je uzrok svemu pogrešan osnovni stav. Mo- 
litva je u stvari svijestan, svojevoljan i ponizan dodir 
s Bogom. Tamo gdje je taj dodir ustaljen i neprekinut, 
molitva se zacijelo uroditi po njezinim vlastitim za- 
konima. Ovakav dodir može da bude ustaljen samo 

ako gledamo Boga kao središte vječnog svijeta lju- 
bavi, gdje imamo prava i dužnosti građana, te ako 
radimo u skladu s tim promatranjem, 

Bez ovoga taj dodir ostaje djelomičan i slučajan, 
a molitva treba da se podupire stotinama argumenata 
od kojih ni jedan neće uvjeriti ni samog apologetu. 
Nije potrebno da se izrađuje teorija ili metoda mo- 
litve kojoj je Bog središte. Postoji samo jedno pra- 
vilo: Uzdići svoje iskrene želje k Bogu da ga upo- 
znamo te postanemo jedno s Njime, Molitva u svojoj 
najvećoj biti, kad dobije svijest o Bogu, obuhvata 
pravu meditaciju i ujedno čvrstu odluku da iznesemo 
sve svoje poteškoće na svijetlo njegove istine te da 
podložimo sav naš rad njegovim interesima i nami- 


slima. Prije nego počnemo moliti potrebna nam je 


disciplina čitavoga života, disciplina intelektualna, 
moralna i spiritualna. I duša manje obdarena, a 
aktivna, može da se dovine u tom upravo do najvi- 
šeg stupnja, jer nas uvijek samo skromna i iskrena 
želja ljubavi i združenja s Bogom uvodi u sve nje- 
gove tajne. : 
' IL 

Kad je Bog postao središte naše molitve, tad mo- 
liti znači ući u svijet prave realnosti. Ta molitva mo- 
gla bi se definirati kao novo progresivno valoriziranje 
čitavoga života prema posve obrnutom proživljavanju 
što ga mi zovemo izmjenom središta. Ali je mnogo 
zgodnije da molitvu označimo kao živi put, put lju- 
bavi. Jer svijet realnosti kojemu je Bog središte, svi- 
jet je vjerne i pobjedničke ljubavi, a njezini veliki 
put siguran i širok, put koji joj daje nutarnju vezu 
jest Krist. »Tvoj život naš je put« veli Toma Kem- 
penac. Život Krista u svom vječnom značenju, daista 


je nuždan put svakog učenika posebno, a ujedno je 


i put Boga u historiji čovječanstva, 

Već smo u polju mističnom Kristovog djelovanja 
koje dovodi svaku dušu posebno da u sebi proživi 
rođenje, život i smrt Kristovu, iako ovo djelovanje 
izgleda običnom čovjeku tako udaljeno i nejasno. To 
znači da Krist nije došao da nam bude samo uzor 
i vodić, nego da oživi novi rod ljudskog života, i to 
takav da će svaki od nas moći živjeti prema njemu 
na sebi svojstven način, Njegov život, taj novi red 
života kojemu je on začetnik jest put i ključ novoga 
svijeta, Taj život može da bude shvaćen samo ako 
Živimo po njemu. Promatrati taj život izvana znači 
pustiti da nam posve izmakne, 

Treba da imamo duh Kristov. Ali kako da do 
njega dođemo? On nam dolazi molitvom dok uzdi- 
žemo Bogu smjerno srce, 

To opet potvrđuje da je molitva nadnaravna. Nje- 
zina snaga i moć koja je podržava nadilazi čovjeka. 
Božanski je to misterij, misterij rođenja i života, 
smrti i uskrsnuća Kristova, oživljen po duši koja 
moli, Svaki događaj pretstavlja jednu fazu premje- 
štanja središta, znači hodočašće duše od naše lič- 
nosti k Bogu. 

Kušajmo da idemo putem koji se zove Krist, Do- 
puštamo da smo imali neko proživljavanje molitve 
koje ima našu ličnost kao središte, molitve sponta- 
ne i plodne, usprkos slaboće i nedostatka prave tež- 
nje, a u isto vrijeme u biti egoistične, Ali dođe vri- 
jeme kad nas taj način molitve ne zadovoljava. Pro- 
buđenje može doći po razumu ili dubokim osjećajem. 
Može to da bude oštra bol ili samo potajni nemir, 
Na svaki način osjećamo da se rađa ovaj sakriveni 
život u dubinama, u posvijesti, život koji u to vrijeme 
prestizava i podržava razum i volju, život za koji 
mi ne znamo ni da postoji, ali koji je istodobno u 
stanju da se služi našim moćima. Otkriće ovog novog 

čimbenika, sakrivena u našem biću, može nas u po- 
četku dovesti do same pobune protiv ustaljene vjere. 
Mi smo zadovoljni onim čime nas crkve i vjerski 
sistemi mogu poslužiti. To ne odgovara našim potre- 
bama, Lijek što one posjeduju, ne liječi bolne trzaje 
našeg bića, 

Bit ćemo napastovani da se odreknemo uređenih 
oblika spiritualnosti i da potražimo zaklon u samoći 
svoje duše, protiv odvratnosti koju nam prouzrokuje 
tijelo Kristovo konstiuirano u Crkvi. Tu je pogibao. 
Naša se sigurnost ne oslanja na odijeljenost, nego na 
vjernost. Upravo kad se čini da nam Crkva ima naj- 
manje da pruži, tad je najosnovnija razboritost baš 
ostati među njenim bedemima. Mi naime možemo 
biti sigurni da duša koja nalazi samo prazninu u 


.proživljavanju zajedničkog života vjernika, neće moći 


u svojoj samotnoj ličnosti drugo do halucinaciju i 
iluziju. 

U takovim časovima potrebna je apsolutna vlast 
nad sobom i najponiznija pažnja na glas Božji. Ne 
znamo što se zbiva u nama; ne možemo vidjeti veliku 
i svetu stvar koja bi sigurno nastala čim se odlučimo 
da iz dubine srca kažemo: »Neka mi bude po riječi 
tvojoj«. Jedino čega smo svijesni je neki nemir, To je 
perioda mučnog razvoja koja se može uništiti naj- 
manjim pokretom svojevolja. Samo savršena pokor- 
nost tu važi. Nametnuti će nam se jedan zahtjev — 
zahtjev pokoravanja i one kraljevske veledušnosti 
koja daje sve, ne tražeći ništa za uzdarje. Naš od- 
govor na taj zahtjev zavisit će od spremnosti da se 
odrečemo vlastite ličnosti i od naše vjernosti prema 
tom dubokom životu. 

' HI. 

Tada, možda nenadanom i naglom provalom no- 
vog života, koji potaplja da tako kažem naš izvanj- 

ski život, ili nenadanom plimom koja dolazi iz dubina 
duše, počinjemo da budemo svijesni rađanja Kri- 
stova duha u nama, te našeg vlastitog rođenju u no- 
“vom i divnom svijetu. Tok ove drame može da bude 
delikatniji i gotovo neprmjetljiv. Okružuje nas tišina 
puna iščekivanja. Zatim dolazak svjetlosti, a da i ne 
znamo kako, sakramentalna obnova duše nečim što 
pada na nju tiho kao mana, i u mučnoj noći duše 
tako neprodirnoj, bilo na taj ili na bezbroj drugih 
načina koji se ne dadu riječima izraziti, novi život 
dolazi, Ali na koji god način došao, duša se dađe u 
svijet drag ujedno tuđ i strašan. Svijet u kojem se 


osjećamo posve izgubljeni nezadovoljni, a ipak shva- 


ćamo da je naše pravo obitavalište. 

Ovo je svijet kojemu je Bog središte. Gledamo Ga 
i naš se život obnavlja. On nam je dao skup novih 
vrednota, duhovno blago, različno od onog s kojim 
smo mi sve do tada »trgovali«. U Bogu otkrivamo 
neizrecive ljepote, u Kristu nalazimo tajne obnav- 
ljanja koje nas ispunjaju beskonačnom nadom, Mate- 
rija nam se otkriva kao skladište neoslućenog du- 
hovnog blaga, kao mjesto gdje se gomilaju sve te 
sile, kao laboratorij božanske alkemije. Posvuda vi- 
dimo tajne ozdravljenja i preporođenja, ličnog pre- 
obraženja i obnove svijeta. Sve nam je ovo bilo sa- 
krito dok nam je ličnost bila središte. Kao što se 
razvijaju ova otkrića, svijet u kom smo do nedavno 
živjeli, pojavljuje se kao osušena kora, obična maska 
realnosti koja se s nama igrala svojim patetičnim 
utvarama moći i radosti, Mi smo umrlo za čitav jedan 
svijet užitka i muka, živimo u novom prostoru misli 
i osjećaja. Time kao da smo osvojili novi skup moći 
ljubavi i mržnje, veselja i trpljenja. 

Koliko god je naše rođenje u ovaj novi svijet puno 
betlehemskih radosti, ono sadržava i oštar mač koji 

će morati da nas probode. Roditelji i prijatelji ne 
mogu zapravo shvatiti što se u nama dogodilo. Oni 
nam govore da smo strašni, nerazumni, dapače da 
očajavamo, To nas neshvaćanje boli, ali je ta bol 
spasonosna, Ono nas sili da iziđemo iz nemara, kuda 
nas je zagnjurila egoistična briga za naše lično izgra- 
đivanje i da promišljamo o svojoj subraći. Naročito 
meće na kušnju realnost naše izgrađenosti, Duša, je 
prešla fazu iposve estetičnu ili emocionalnu i sad će 
biti ili perfidno zavedena u boj protiv svojih kriti- 
čara ili će se možda zakloniti u miran prezir umjet- 
nika prema filistru zatvorivši se u vlastitim osjeća- 
jima i ne mareći za gluposti prostih vjernika. Ali 
onaj, u kom se rodio Krist, ne zna za mržnju i prezir. 
Daleko je od toga da dopusti te ga njegova duhovna 
izgradnja udalji od braće. On sa svoje strane vidi 
u njihovu slabu poznavanju jedan uzrok simpatije 
više, Krist se rodio na svijet ne da se drži po strani 
zajedničkog života ljudi, nego da taj život podijeli 


“među braću veselo se podlažući svim ograničenjima i 


patnjama koje ovakvo bratstvo iziskuje. Tako će i 
onaj u kom se Kristov duh zbilja porodio odlučno 
odbiti svaku formu religioznog ili mističnog izdizanja 
koje bi ga gonilo da se oslobodi uticaja sadašnjih 
sveza koje ga tišti. Duša koja si utvara, ide u potragu 
za duhovnim romanom, sentimentalnim doživljajem 
što je u višoj netjelesnoj ljepoti čarobno, u što se 
da bi je podigli iznad ostalih duša; ali duša u dubi- 
nama, u kojoj se Krist doista rodio, ne teži stra- 
stveno ni za kojom duhovnom povlasticom, koja bi 
je izolirala. Ona odbija da postane savršenom bez 
ostalih duša, svojih sestara. 

Kad prihvaćamo jezik mistika i prikazujemo put 
duše kao jednu »rekapitulaciju« života njezina Go- 
spodina, činimo jer je Njegov život bio u biti žrtvo- 

vanje njegove ličnosti, a svaki njegov doživljaj jedna 
etapa u drami sve potpunijeg prijegora. - 

Sve se vraća pitanju koje se nalazi na dnu či- 
tavog spiritualnog života. Da li je centralni elemenat 
našeg odnosa s Bogom samoprijegor ili egoistično tra- 
ženje? Da li je simbol naše molitve otvorena ruka 
ili otvoreno srce? Služimo li se Bogom kao sred- 
stvom da izvršimo svoje namjere ili mu se dajemo 
kao sredstvo Njegove slave? Ako smo odlučili da 
žrtvujemo same sebe, da li je naša žrtva učinjena 
časno i veledušno, bez pogađanja i rezerva? Prema 
odgovoru koji ćemo dati na ova pitanja, naš će du- 
hovni život biti ili raskomadan i neuspjeli pokušaj 
novi čudni komad prišit na staro odijelo, ili pro- 
mjena čitavog života u život Božji. Naš molitveni ži- 
vot biti će stvaralački koliko bude ispunjen Božjom 
stvaralačkom energijom. Suvišno je da gubimo vri- 
jeme tražeći moćnu molitvu kao Apostol, dok ne 
budemo naučili da s Apostolom kažemo: »Živim; ne 
više ja, nego Krist živi u meni«, 

Od početka do konca mi treba da se brinemo 
prije svega za ovaj duboki život koji zahtjeva mo- 
litva,. Promatrajmo nakon molitve, metoda će se po- 
kazati sama po sebi, Samo je jedna stvar nužna: 
duša, koja je odlučila da se odreče svojeg »ja«, i da 
odsele živi u Bogu. »Oznaka svetosti nije savrše- 
nost«, potsjeća nas biskup Westscott, »nego posve- 
ćivanje. Svetac nije čovjek bez pogreške, nego čo- 
vjek koji se posve predao Bogu«. Ako ovo dobro pro- 
motrimo, jedan jedini čin odricanja može da stvori 
sveca. To je naša jedina molitvena mudrost, jedina 
metoda, koja se može univerzalno primijeniti, 


E. Herman 

aa, 


Uzori 


Moderna obraćenica 
Miss Agnčs Mc Laren. 


(1837.—1931.) 


Život ove dominikanske trećoretkinje može se 
sažeti s riječima »neprestani i neumorni rad na dobro 
iskrnjega«. Mnogo je puta kazala svojim prijateljima 
kako život postaje izdajstvom ako ne sadrži nikakvo 
dobro za drugoga, 


lako ove riječi afirmiraju uvijek živu i žarku 


kršćansku ljubav, ipak one očituju dušu, nazovimo 


je, modernu, A miss Laren osjećala je živu samilost 
prema potrebama i vapajima moderne duše. 

I nije moglo biti drukčije. Atmosfera njenog dje- 
tinjstva bila je zadojena idejom širokogrudnosti i 
altruizma. 

Rodila se je 1837. u Edimburgu u Škotskoj od 
Duncan Mc Laren i Kristine Renton. U trećoj godini 
izgubi majku. Otac ubrzo opazi, da nije dovoljan 
za odgoj djece. Rođen u osrednjim prilikama za- 
počne u 12. godini trgovinu, Nadarenošću i neslomi- 
vom voljom dođe do visokih položaja. Posta stalni 
član vijeća u Edimburgu, a zatim poslanik engleskog 
parlamenta. Brinuo se je ne samo za svoju struku 
nego i za cijelu Škotsku. Nazvan je: poslanik 
Škotske. Jasno je, da uz ovaj rad nije mogao 
uzeti potpunu odgovornost za svoju djecu. Trebalo 
ih je odgojiti intelektualno i moralno, I odluči se na 
drugu ženidbu. ; 

Godine 1848. sastane se u Londonu sa sestrom 
slavnog John Bright-a. Upozna vrline njenog srca 
i njezina uma, pa odluči da je zaprosi. 

Djeca g. Duncan-a su rado primila novu zaruč- 
nicu, Agneza joj pruži struk cvijeća u »znak ljubavi«. 
Priscila Bright ubrzo osvoji razboritošću, ljubavlju 
2 otvorenošću srca djetinja. Prava majka. 

G, Duncan ne zaboravi na svoje mile u svojoj 
altruističnoj službi. U slobodnim časovima okupljao 
je oko sebe obitelj. Zanimao se za svaku sitnicu. 
Poučavao ih je i raspravljao, tumačio im vjeru, moral, 
politiku i socijologiju. Na svih je djelovao, ali na 
posebni način Agneza gutaše svaku njegovu riječ, 
Nadarena živim i zanosnim temperamentom rasprav- 
ljala je, za kućnih razgovora, i zanimala se za sve 
životne probleme. 

Mnogo je pridonijela intelektualnoj i moralnoj 
izgradnji i odgojiteljica Miss Karla Granmann. Među 
njima zavlada rijetko kada viđeno prijateljstvo. Kao 
vječno spojene u zagrljaju, one zajedno upiru oči 
u visine, idu neslomivo putem svijetla i ljubavi. 

Brzo se pokazaše na djelu altruistički osjećaji 
Agneze. U ovo vrijeme bi podignuta u Edimburgu 
škola za siromašne dječake na poticaj obljubljenog 
propovjednika i dobrotvora Dr, Gutrie-a, Premda je 
škola bila vjerske sekte, kojoj Miss Laren nije pripa- 
dala, ipak se ponudi, da će poučavati u jednom raz- 
redu. Znak, da je bila u vjeri liberalna. Ali ovaj 
iskreni i požrtvovni nastup zadivljuje. 

Kasnije, u težnji da se usavrši u kulturi, otputuje 
u Njemačku, Italiju i Francusku. Na ovim putovanji- 
ma stekne mnogo prijateljstava s odličnim i učenim 
. osobama, 

Na povratku u Edimburg nađe novo osnovano 
društvo za pripomoć ženama i ona prionu svom 


dušom uza nj. Majka posta predsjednica, a Agneza | 


tajnica, Devet godina radi neumorno. Osobito se 
istakne u priređivanju meetinga u većim i manjim 

gradovima. Poradi svim silama za prijedlog da žene 
mogu predavati na sveučilištu i da može dobiti dok- 
torat u medicini, Zašto, govorila je Miss Mc Laren, 
zapriječiti ženi takvu naobrazbu, kojom može mnogo 
koristiti djeci i ženskom spolu? Protivnici su bili 
oštri — i ideja ne pobjedi. 

Agneza ne klone, Vjerna svojim odlukama, usmje- 
ri pogled na drugo. 

* 

Premda je bila širokih rukava u pitanju vjere, 
zadrža uvijek neku odbojnost i kao otpornost prema 
katolicizmu. Ništa čudno. Posljedica protestantskog 
proselitizma. Ipak Agneza pohađaše mnoge konfe- 
rence katoličkih učenjaka, a posebno je slušala kardi- 
nala Newman-a i Manning-a. Ovomu se zadnjemu 
obrati za savjet u naumljenoj odluci. Slavni kardinal, 
zadivljen njenom pronicavošću i žarom, preporuči 
joj Montpellier za nastavak nauka, a k tomu oznani 
o svemu i biskupa onog grada, 

Bilo joj je 38 godina, kad je pošla na sveučilište. 
Poteškoće su bile velike i skoro nepremostive, ali je 
ne slomiše. Poslije druge godine pripravi tezu, položi 
s uspjehom usmene ispite pod predsjedanjem Dr, 
Combal-a, Miss Agneza bila je prva žena, koja je 
položila doktorat medicine na sveučilištu u Mont- 
pellier-u, 

Ali ovim nije bila zadovoljna. Odluči da nosti- 
ficira svoj doktorat. Svrha joj je bila, da može ko- 
ristiti Engleskoj i Škotskoj. Prikaže se u Dublinu i 
položi časno ispit pred najuglednijom komisijom 
(Royal College of Physicians). A kasnije ju ubrojiše 
među članove ove komisije. 

Povuče se radi zdravlja u Cannes gdje su sta- 
novali mnogi Englezi. Čitavom se dušom posveti 
službi. Poslije pohoda bolesnika čita Bibliju odakle 


111 


crpi snagu za rad. Novčane nagrade za svoj požr- 
tvovni rad dijeli siromasima i daje u dobre svrhe. 
U ovom mirnom životu zateče je vijest o smrti 


JE R7 


očevoj. Prvi udarac za njezin osjećajni život, 
X 

Već smo rekli, da je bila odbojna prema katoli- 
cizmu. Ali vrijeme je to ublažilo. Pomalo se počne 
zanimati za katoličke obrede i češće ih pohađati. Ali 
da ju je tko tada upitao ili joj napomenuo mogućnost 
da bi jednom prešla na katolicizam, bila bi mu odgo- 
vorila iskreno i odriješito: ne. 

Njezini odnosi s uglednim prelatima te učenim 
i svetim svećenicima nisu prestali, nego se pače uvv- 
ćaše. Tražila je svijetlo i istinu. 

Površan motrioc lako prelazi preko ovih odnosa. 
Ali ne. Dovoljno bi bilo poviriti u nutrinu Agneze. 
Često se i nama dogodi te nam blaga riječ prijatelja 
izgleda, da pada na tvrdo tlo; ali u određeni čas, pod 
vodstvom Providnosti, uzraste, zazeleni i rascvjeta 
se, Upravo kao i kod Miss Mc Laren. 

Nekog dana na prolazu kroz Lion (putovala | je 
za Božić k svojima) sastane se s nekim poniznim 
svećenikom. Razgovor je dugo trajao i čini se bez 
zaključka. Ali ipak uzbudi u Agnezi živo zanimanje. 
I godinu kasnije piše svećeniku Perra i zamoli ga, 
da joj bude vođ u naumljenim duhovnim vježbama. 
Iako je to neobično i nenadno, ipak joj svećenik 
udovolji. Vodili su se vjerski razgovori, a i međusobna 
diskretna pisma, Mnogo puta dotaknuto je pitanje 
Katoličke Crkve i polaganja ispovijesti vjere — ali 
bez uspjeha. Sama je kasnije priznala, da je ljubila 
i divila se katolicizmu, ali »nije mogla vjerovati, ni 
za jedan čas, na mogućnost da bi postala katoli 
kinjom«. 

I još za 20 godina uvijek je u isto vrijeme obnav- 

ljala duhovne vježbe. Puna duha i žara, ali »nikad 
neću postati katolikinjom« bile su uvijek završne 
misli. Bog je pak bio drukčije odredio. 

Nekog dana, kada je ponizni svećenik počeo već: 


sumnjati u uspjeh svojeg nastojanja, pade pred nje- 


gove noge »strašna« prezbiterijanka i zamoli, da je 
primi u krilo Rimske Crkve, ; 
Bio je dan 30, studenog 1898., a Miss Agneza 
Laren položila je ispovjed vjere (abjuru) i primila 
krštenje, uvjetno. Osam dana kasnije na Bezgrješno 
Začeće primila je sv. Pričest. Imala je 61 godinu, 
X : 


Bila je slaba zdravlja, a k tome i u godinama te 
su mislili, da će se povući u samoću. Ali mlada obra- 
ćenica učini protivno. Pođe u Bćthanie kod Domini- 
kanka da izbliza prouči njihov rad i ustanovu za 
palu žensku mladež, Boraveći tu primi sv. Potvrdu iz 
ruku Mr, Petit-a nadbiskupa Besansona. Godine . 
1900, uputi se u sv. Grad. 

U Rimu započne duhovne vježbe pod vodstvom 
O, Cormier-a generala dominikanskog reda, da se 
pripravi na ulazak u treći dominikanski red. U ovim 
danima, svjedoči O. Cormier, bila je izgled svima. 

Osjećaj za dominikanski red usplamtio je žar i 
ljubav Laren za divnije pothvate. Prvi pothvat je 
bio protiv socijalnih rana koje ona nazivaše: uza- 
konjeno zlo. Da to ukloni piše, putuje. Obrati 
se Papi, a i Cl&ćmenceau-u predsjedniku Francuske. 
Uspjeh je bio osrednji, jer je zlo bilo duboko zadrlo. 

Radi na obnovi obitelji u kršćanskom duhu, uvje- 
rena da ne to lijek za demoralizirano društvo. 

U to vrijeme zamislila je ideju, koja nam može 
izgledati i malo čudnovata, ali je znak njena žara. 
Namisli organizirati skup gospođa, koje bi morale 
zadobiti doktorat medicine i slati na čelo koje bol- 

nice. Jasno, da bi to moralo biti po kršćanskim di- 
rektivama. Trebala je dakle ostvariti ili barem po- 
kušati uspjeh ove namisli. Zanesena idejom zaputi 
se u 72, godini u Indiju i osnuje prvu takvu bolnicu 
u Raval Pindi. Prva upraviteljica posta Miss Bielley. 

Prvi kamen je bačen, treba nadograđivati. Zato 
zamoli mnoge starješice odgojilišta, da porade oko 
mladih gospođica; ali odgovori nijesu bili povoljni. 
»Ne možemo ništa poduzeti — odgovarahu — rodi- 
telji se opiru ovom novom zvanju: oni žele da im 
kćeri budu ili redovnice ili žene za svijet«. No, i kad 
bi roditelji dopustili, da li bi one prigrlile novo 
zvanje? Zar bi one poslije doktorata živjele u za- 
jednici i snosile herojski život? Odreka Miss Bielley 
osvijesti Agnezu, da je neostvoriva njena namjera. 
Ali ipak ne susta. Nenadano sinu još jedna mala 
nada. A zašto ne bi mogle redovnice, barem nekoje, 
položiti ispit medicine? Zar to ne bi bilo bolje za duše 
i tijelo onih bijednika, koje one majčinski dvore? 
Tako je mislila Miss Laren; ali protivno sestre. Sve 
uloži da pobjedi. Obrati se Generalu dominikanaca, 
zamoli kongregaciju za Redovnike, pet puta putuje 
u Rim. 

Potiču je, hvale, bodre, ali ne primi nikakav od- 
lučan i uredovan odgovor. Vrijeme nije dopuštalo. 
Pitanje nije bilo sazrelo. I moralo je pasti. Zar razo- 
čaranje? Ne, Povuče se u maleni gradić Antibo u 
Francusku, svijesna, da je ispunila svoju dužnost. 
Savjest joj je bila mirna i vedra, 

Zadnje godine provede u molitvi i djelima ljubavi. 
Bilo je 17. travnja 1913. kad Miss Mc Laren usnu u 
Gospodinu bez agonije, ali u promatranju skore 
vječnosti. 

Lik Miss Laren-e primjer je rada za pobjedu 
dobra. Otvoren, altruističan rad je jedino sredstvo 

za pobjedu pravde. Protivnosti ne smiju slomiti volju, 
zacrtani put. Zar je sjeme posijano po Miss Laren 
propalo? Mnoge ideje razviju se poslije nestanka 
stvaraoca, Namjere Providnosti ne znamo. Samo 
znamo, da nam je dužnost raditi, ako ne želimo da 
naš život bude izdajstvo. 


O. Rando Paršić O. P. 


Na izvorima 


Bl. Henrik Suzo — Iz ,,Knjižice 
o Vječnoj Mudrosti" 
Poglavlje X. 
Zašto Bog svoje prijatelje na zemlji zlu prepušta. 


Sluga: Gospodine, jedna mi je stvar napose na 
srcu, — Smijem li o njoj s tobom govoriti? Ah, slatki 
Gospodine, kad bih smio sada s tvojim dopuštenjem 
s tobom raspravljati kao Sveti Jeremija. Milosni Go- 
spodine, ne ljuti se dakle i poslušaj me strpljivo! 

Gospodine, ljudi govore ovako: kolikogod je bila 
duboka i kolikogod je bila slatka tvoja ljubav, a ta- 
kođer i tvoje prijateljstvo, ipak dopuštaš, da ona 
(ljubav) bude tvojim prijateljima kadkada vrlo gorka 
s mnogim teškim patnjama, koje im šalješ u prezi- 
ranju sa strane cijeloga svijeta i u mnogim neprijat- 
nostima kako u tjelesnom tako i u duhovnom po- 
gledu. Čim čovjek postane tvojim prijateljem, već 
mu je prvi korak tome, da se pripravi za muke i 
da ih se odlučno prihvati. Gospodine, za ljubav tvoje 
dobrote, kakav užitak u njima mogu imati ili kako 
ih fmuke) možeš kod svojih prijatelja trpjeti? Ne 
dopuštaš li mi možda da to doznam? 

. Odgovor Vječne Mudrosti: Kako mene 
moj otac ljubi, tako ljubim ja svoje prijatelje. Ja či- 
nim svojim prijateljima isto, što sam im činio od po- 
četka svijeta sve do današnjega dana. 

Sluga: Gospodine, baš to je ono, na što se 
tuže i što govore, zašto tako malo prijatelja imaš, 
jer ih na ovom svijetu toliku zlu prepuštaš. Gospo- 
dine, zato ih je također mnogo, koji, iako su tvoje 
prijateljstvo stekli, a u patnjama ga imali sačuvati, 
od tebe odilaze, o jao, i — što s iskrenim bolom i 
s gorkim suzama srca svoga govoriti moram — koji 


se tada opet vraćaju natrag k onom, što su tebi za . 


volju ostavili bili. Moj Gospodine, što veliš na ovo? 

Odgovor Vječne Mudrosti: Tako se 
tuže oni ljudi, koji su slabe vjere i još manjih du- 
hovnih djela, mlakog života i neizvježbanog duha. 
Ali ti, ljubljeniče, gore srce, van iz kala i duboke 
bare putenost!! Otvori svoja duhovna osjetila, upri- 
svoje duhovne oči, pa vidi, dobro uoči, što si, gdje 
si i gdje ti je mjesto; znaj, tako ćeš spoznati moći, 
da ja svojim prijateljima najviše tvorim (što se iz 
ljubavi činiti može). 

Po svom naravnom bitku ti si ogledalo Božan- 
stva, prilika Trojstva i primjerak vječnosti. I kao 
što sam ja u svojoj vječnosti dobro, koje je beskrajno, 
tako je i tvoja težnja bezdana; i kao što sićušna 
kapljica u silnoj dubini morskoj jedva da štogod 
znači, tako jednako malo tvojoj težnji udovoljiti 
može sve ono, što ovaj svijet samo učiniti može. 

Ti si pak u jadnoj dolini suza, u kojoj su radost 
s bolju, smijeh s plačem, veselje s tugom izmješani, 
u kojoj sva ljubav nikada nijedno srce (potpuno) nije 
predobila; jer svijet vara i laže, što ti reći hoću: 
obećaje mnogo, a malo daje, kratkotrajan je, ne- 
stalan i promjenjljiv; 


116 


danas sreće izobilja, 
sjutra srce puno bola 
prolaznog je svijeta zbilja. > 


Prev. A. Matasović. 


Sv. Katarina Sijenska — Želja za smrću 


Bila je za neko vrijeme ova velika svetica u nekom na- 
ročitom zanešenju, ocijepljena i od svijeta i od svojih sjetila. 
U tim dragocjenim časovima kada se živo osjeća blizina Boga, 
intimno se razgovarala sa svojim zaručnikom, koji joj je 
objavio i ove misli što ih donosimo u prijevodu, a uzete su 
iz 79 poglavlja njenog »Dijaloga«. ' 


... Svi su udovi kao okovani i svezani lancem 
ljubavi (svetica opisuje sveti zanos). Ovaj lanac tako 
čvrsto privezuje sjetila i sjedinjuje ih s osjećajima 


duše, da nekako, protiv naravi, duša vapi sa oslobo- 


đenjem i veli mi: vječni Oče, zaklinjem te, odijeli 
mi tijelo od duše i dušu od tijela. Vapi prema meni 
kao proslavljeni Pavao: »Kako li sam nesretan! Tko 
će me osloboditi od tijela? jer u njemu osjećam po- 
kvareni nagon, protivan čežnjama moje duše«, 

* Nije sveti Pavao ovo govorio samo radi borbe 
koju je osjećao među sklonostima sjetila protiv duha; 
ta, on je bio siguran za tu pobjedu, otkako sam mu 
kazao: »Pavle, dovoljna ti je moja milost«. On se 
tužio radi tijela, u koje je bio okovan i koji mu je 
priječio da me ne gleda još za dugo vrijeme — sve 
do smrti; da me ne promatra — mene, vječno Troj- 
stvo — poput sretnih i besmrtnih blaženika, koji ne- 
prestano hvale i slave moje ime. Plakao je dakle, 
što se nalazi među smrtnicima, koji me neprestano 
vrijeđaju, koji su lišeni mog pogleda, a i sami ne- 
sposobni da me promatraju u mojoj Biti. 

Ne kao da me Pavao i ostali moji ljubimci ne bi 
vidjeli i osjećali, oni me osjećaju, ali ne u biti nego 
u žaru ljubavi na različne načine, ukoliko se moja 
dobrota manifestira, Svako viđenje, što ga duša 
prima, dok je u smrtnom tijelu, u poredbi s gleda- 
njem, koje uživaju duše rastavljene od tijela, tek je 
naziranje kroz debelu tamu. Pavlu kao da osjetni 
utisci zaustavljaju duhovni pogled, a ljudska putena 
uzbuđenja tijela priječe pogledu uma da me pro- 
matra licem u lice; njegova volja kao da je okovana 
i onesposobljena da me ljubi, koliko hoće, — i is- 
pravno, jer sva ljubav ovog života je nesavršena, sve 
dok ne dođe do svog savršenstva. 

Ne znači to, da je ljubav Pavlova i ostalih mojih 
ljubimaca bila nesavršena s obzirom na milost i mi- 
lisrđe; ne! jer je s tog gledišta bila savršena. Ne- 
savršena je bila, jer nije bila zasićena. Odavle nje- 
gov bol Tek s posjedovanjem onoga, što ljubimo, 
nestaje čežnje, prestaje bol, No budući ljubav u ovom 
smrtnom tijelu ne može savršeno posjedovati Onoga, 
koga ljubi, ostaje bol duše. Ali, čim duša bude odi- 
jeljena od tijela, imat će potpuno ostvarenu svoju 
želju, pa će ljubiti bez bola. 

Tada je duša zasićena, a da ne osjeća težinu za- 
sićenosti, jer iako je sita, još uvijek gladuje, — a da 
ipak ne trpi od gladi. Rastavljena od tijela napunja 
se mene, koji sam istina, i uvijek je puna, jer je 
vječno zaronjena u meni. Što može poželiti, a da ne 
posjeduje? Želi me promatrati: neprestano me gleda 
licem u lice. Želi vidjeti slavu i hvalu mojega imena 
i gleda ga hvaljena i slavljena u mojim svecima, bilo 
u naravi anđeoskoj, bilo u naravi čovječjoj. 


i Prev. Fra Bogdan, O. P. 

Ideje i pokreti 


Euharistijska Unija 


U Krvi Spasitelja za pomirenje svijeta preko širenja 
Kraljevstva Bažjega 


Nepobitna je temeljna istina u cijeloj ekonomiji Božjoj, da 
je Bog spasenje dao čovjeku, da mu je grijehe oprostio, da ga je 
posvetio preko nekog historijskog događaja, preko prolivene krvi 
našega Spasitelja. Bog je dakako mogao i bez smrti Krista spa- 
siti čovjeka, mogao ga je do vječnog kraljevstva dovesti na 
bezbroj drugih načina, ali je htio da to bude preko smrti njegova 
Jedinorođenoga Sina, odnosno preko prolivene njegove krvi. 

To znači da je krv Spasitelja neprocjenjiva, upravo neiz- 
mjerne vrijednosti. Sve dobro je preko nje, sve savršeno je tako- 
đer preko nje.. Ako imađemo nešto to je radi nje, ako možemo 
očekivati nešto to je također radi nje. 

Zato možemo kazati da se u njoj krije neizmjerna vrijednost 
i snaga, tako velika kako je Bog velik, jer. ona čini djela koja su 
vlastita samome Bogu. 

Sveto Pismo, kad govori o krvi Spasitelja, uvijek nadovezuje 
naše otkupljenje i naše spasenje. Ona nas čisti, ona nas pere od 
grijeha, spasava nas, daje nam blagoslov i pomiruje nas s Bo- 
gom. Krv prolivena na Golgoti neprestano teče i čisti ljude 
dajući im Božju milost. Sakramenti imaju snagu od krvi. 


Zapravo misao krvi je tako blizu pojmu spasenja, odnosno 
pojmu žrtve. Najsavršenija žrtva Staroga Zavjeta nije bila bez 
prolijevanja krvi. Tako je i žriva Novoga Zavjeta morala biti 
s prolijevanjem: krvi. Zato veli Spasitelj: »Pijte iz njega svi, jer 
je ovo krv moja Novoga Zavjeta koja se prolijeva za mnoge na 
oproštenje grijeha« (Mat. 26, 27). A sv. Pavao nadodaje da ćemo 
svaki put kad budemo pili ovu krv smrt Gospodinovu navije- 
štati (I. Kor. 11, 26). ' 

Drugim riječima: postoji tijesna veza između prolivene krvi 
na Kalvariji i krvi u Euharistiji. Ovdje se moramo naročito sje- 
titi jasne nauke sv. Crkve koja nam kaže da postoji potpuno 

Čjedinstvo između jedne i druge žrtve, na Kalvariji i na oltaru. 
Žrtva sv. Mise je jedna te ista žrtva na Kalvariji, samo što je 
način prikazivanja drukčiji, ukoliko je jedna na krvni a druga na 
sakramentalni način: : 

Divna je zaista misao da mi na našim oltarima imademo istu 

onu predragocjenu krv koja je za spasenje roda ljudskoga Dro- 
livena na Golgoti. Ona je zaista tu, stvarno i istinski je tu. 


Mi je pijemo, mi je uživamo, mi se s njom koristimo, onom krvi, 


koja nas je spasila i Kojoj moramo zahvaliti svako dobro što 
postoji u svijetu. E 

Ne znači li to da imađemo izvor neopisivoga blaga na raspo- 
laganju? Rekao bi čovjek kao da nas Spasitelj neprestano po- 
zivlje i kao da nam govori: dođite, uživajte, pijte izobilja, uzmite 
obilno, koliko hoćete; ovdje je izvor dobra, zalog spasenja; za- 
grabite iz toga nepresušivog vrela Božanstva, služite se po miloj 
volji blagom neopisivim, samo pijte i nasitite se, 

Žalosno je, da kršćani ne poznaju dara Božjega i da uz tako 
obilne napore predragocjene krvi ne znaju da se napoje i 
osvježe. Veliko milosrđe duhovno čine svi oni koji nastoje pro- 
širiti misao za taj dar Božji. Da bi se pobožnost prema presvetoj 
krvi u Euharistiji što više raširila, a kršćani da bi se zaista 
naučili crpsti iz toga nepresušivog vrela, osnovana je »Euhari- 
stijska Unija u krvi Spasitelja za pomirenje svijeta preko širenja 
kraljevstva Božjega«. 

Ništa nije sigurnije od istine da će nas samo krv Spasitelja 
spasiti a svijet pomiriti. Kogod želi dobro sebi i čovječanstvu, 
.kogod želi naći mira i sreće, kogod želi spasenje postignuti, 
mora posegnuti za ovim jedinim izvorom svakoga blagostanja. 
U času kad se na našim oltarima pokazuje žrtva sv. Mise, tada 
kao da ruže s neba padaju na zemlju, kao da oživljavajući oganj 
prelazi zemljom i grije srca! Neopisivo blago teče iz neba na 
zemlju baš zato, jer se u tom času iz probuđenih rana prolijeva 
Spasiteljeva krv. Samo kad bi ljudi znali za to! Samo kad bi 
prislonili usne i pili! Samo kad bi naučili prikazivati sv. Misu 
zajedno sa svećenikom! Zato ova Euharistijska Unija hoće da 
gaji duh svete vjere prema žrtvi sv. Mise. Ona stoga ima za cilj 
da njezini članovi svećenici bar jedamput na godinu prikažu sv. 
Misu ili ako su samo vjernici da dadu prikazati sv. Misu ne samo 
na njihovu paritikularnu nakanu nego na velike nakane svete 
Majke Crkve, za pomirenje čovječanstva preko širenja kraljev- 
stva Božjega u svijetu. Članovi će svim silama nastojati, da 
pomnjivo saberu sve kapljice krvi na Golgoti prolivene, da ne 
bi ništa bilo bez ploda, pa će, u duhovnoj zajednici sa svetom 
Majkom Crkvom, s tom nebeskom rosom škropiti grešnike cije- 
loga svijeta, da se što prije pomire s Bogom i s ljudima... 

Uniju sačinjavaju svećenici i vjernici koji su prožeti željom 
đa se Kristovo kraljevstvo preko njegove krvi raširi u svijetu. 

Unija je Euharistijska, jer štuje krv Spasitelja prisutnu na 
oltaru. Unija je kanonički utemeljena u Sainte-Baume, kod sve- 
tišta gdje je sv. Magđalena, koja se je među prvima okupala u 
krvi Spasitelja, činila veliku pokoru. Unija je dobila i svoje 
odobrenje svete stolice, a članovi uživaju mnogo duhovnih do- 
bara među kojima i to, da postaju dionici molitava i žrtava svih 
članova koji su po cijelom svijetu rašireni. 

Dužnosti su članova ove: 1. Nastojati da sami najprije pro- 
dube duh kojim je Unija prožeta, nastojeći shvatiti snagu svete 
spasiteljske krvi, realno prisutne u sv. Misi. 2. Svećenici se 
obvezuju svake godine bar jednu sv. misu prikazati na nakanu 
E. U., naime za pomirenje čovječanstva preko krvi Spasitelja. 
Ostali vjernici će nekoliko sv. Misa slušati na tu nakanu, a 
poželjno je da i dadu odslužiti od bilo kojeg svećenika koju 
sv. Misu na tu veliku nakanu Crkve. 3. Po mogućnosti će svag- 
dano prisustvovati sv. Misi, ili, ako to nije moguće, bit će u 
duhu združeni sa svim sv. Misama koje se Bogu prikazuju, 
nastojeći svoj život, svoj rad ujediniti sa žrtvom na Golgoti 
odnosno žrtvom sv. Mise, i tako, zajedno sa Kristom, prikazati 
svoj život za žrtvu Bogu. 4. Upisati svoje ime ili u centrali 
ili u kojoj kanonski ustanovljenoj podružnici, koja je u vezi sa 
centralom. Veseli smo da možemo kazati, da smo dobili i za 
Jugoslaviju dozvolu da. možemo u Senju (Hrvatsko Primorje) 
osnovati takve podružnice, pa će tako biti svima lako da se 
upišu u ovu Euharistijšku Uniju. Svi oni koji žele da se upišu 
u ovu uniju neka se izvole obratiti na adresu: Sekretarijat 
Euharistijske Unije, Bogoslovno sjemenište, Senj, te neka tom 
sekretarijatu gospoda svećenici jave u koje dane se obvezuju da 
će prikazati sv. Misu, a vjernici koliko će puta slušati sv: Misu 
na tu nakanu. Za troškove je dovoljno da pošalju marku od 
dinar i po, koja će biti upotrebljena zato, da im se pošalje 
»Pagela« njihova upisa. : ' 

Vjerujemo da će ova Unija okupiti veliki broj vjernih i kre- 
posnih duša koje će imati snagu da Bogu prikažu svoj život, svoja 
djela i svoje patnje ujedine s križem i krvlju našega Spasitelja 
za smirenje cijeloga čovječanstva uopće, a napose hrvatskog na- 
Toda. Vjerujemo nadasve da će to donijeti mira i sreće našemu 
hrvatskome narodu za kojega ćemo se rado žrtvovati. 


H.B. 

Uloga kršćanstva 


Svakoj bolesti treba da se nađe svoj lijek. Nesređenost u 
svijetu duhova jest najočitiji dokaz bolesti ljudskog duha. 
Pojave privatnog i javnog života preveć jasno govore da se 
radi o konpliciranom zlu, te je pitanje života ili smrti. Pitanje 
je principa, nazora na život i svijet uopće. Zato baš u kaosu 
ideja i pokreta za spas čovječanstva svuda se opaža čežnja za 
sredstvima radikalnog rješenja životnih pitanja. Potrebe vre- 
mena isključuju svaku polovičnost, indiferentnost, letargiju. 
Ako su se ikada opazile kobne posljedice površnosti, forma- 
lizma, apstraktnosti od životne baze one se danas opažaju 
najosjetljivije. Radikalno liječenje može da pruži prikladan 
lijek. : 

Neprijatelji kršćanstva smatraju kršćanstvo kao pasivni 
stav, tako reći negativni nazor o svijetu i životu, ne dorastao 
da igra ulogu životne obnove. U granicama pak kršćanskog 
svijeta ima duhova koji zaboravljaju ili barem pretjeravaju 
u predočivanju uloge kršćanstva u životu. Tako na pr. ruski 
pisac N. Berdiaeff nalazi krivnju kršćanske ideologije u tome 
što se nije »nikada« pokazala u punoći života. Umjerenije 
prosuđuje stvari veli da je kršćanski ideal »vrlo često« ostao 
u deklamatorskom stavu, kao konvencionalni, apstraktni 
pojam, bez dodira sa životom, te je baš zato da se životno 
ostvare neki principi njegova nazora na život nastala čak i 
krvava reakcija proti kršćanstva, kako se to opaža u pojavi 
komunizma. Grešan, nizak život kršćana ili radije krivih 
kršćana na neki je način pomrčio blistavo svijetlo kršćanske 
objave. Pretežniji dio kršćanskog života nije prosvijetljen ni 


posvećen svijetlom Kristovim. To osobito vrijedi za ekonom- 


ski, socijalni život (Isp. N. Berdiaeff »Problčme du commu- 
nisme« str. 10—12). Treba dakle da kršćanski radikalizam u 
životu izliječi životnu bolest današnjice. 

Nema dvojbe da se tajna neostvarenja kršćanskih ideala 
u životu, gledajući tu činjenicu s ljudske strane, sastoji baš u 
tome što se kršćanstvo osniva na slobodi. Kršćanstvo je po 
svojoj bitnosti zakon ljubavi a ne straha, slobode a ne sile, 
Nasilje je nespojivo s kršćanskim načelima. Može se reći da 
kadgod je kršćanstvo zanemarilo da pazi na tu slobodu duha 
te je tražilo da se organizira u znaku sile, kao na pr. za 
vrijeme srednjovjekovne teokracije, da je s te strane doži- 
vjelo neuspjeh (Nav. dj. str. 13). 

Nepobitna je međutim činjenica da kršćanstvo poštuje čo- 
vjeka kao misaono-voljno, samostalno biće ili osobu, U tome 
gleda bitni elemenat čovječje veličine. Iz te se istine izvodi 
kao zaključak da je neprirodno, nemoguće s čovjekom postu- 
pati kao s mašinom. čovjek općenito po svojoj naravi zazire 
od zakona koji na neki način skučuje let njegovih misli, za- 
ustavlja život srca, ograničuje djelatnost. Zakon će mu poslu- 
žiti kao uspon prema idealima jedino ako mu se čovjek slo- 
bodno i rado preda. Nikada se pak ne bi priučio na to da 
zaniječe potpuno svoju slobodu te se preda zakonu kao mrtvo 
oruđe. 


Pred slobodnim dakle čovjekom stoji kršćanstvo kao život- 
ni sistem koji čovjek mora da prosudi po njegovim načelima. 
To je najprije mjerodavno. Gledajući na katol. Crkvu kao 
pretstavnicu autentičnog kršćanstva rekao je sv. Otac Pijo XI 
16. rujna prošle godine pred španjolskim bjeguncima: »Dajte 
uistinu društvo u kojemu se potpuno slobodno i nesmetano 
šire načela koja kat. Crkva i. Vjera besprekidno naučavaju 
i unose u srca silom zakona i bitnih smjernica od Boga .odre- 
đenih i od Boga nadziranih i potvrđenih...; dajte društvo, 
u kojemu imaju potpun i nezasjenjen upliv i vlast ova načela ' 
(pravde, svetosti, ljubavi i t. d) i sve one druge teorijske i 
praktične zasađe, koje se uz njih vežu kao njihove pretpo- 
stavke, njihovi pravilni izvodi i potrebe primjene, i mi pitamo, 
po čemu i kako mogu kat. Crkva i Vjera više i bolje dopri- 
nijeti pravom blagostanju pojedinačnom, obiteljskom i dru- 
štvenom?« Možemo reći da bi nesređenost dobila svoju pot- 
punu orijentaciju kad bi svijet prigrlio evanđeoska načela, 
a socijalno se pitanje ne bi niti postavljalo. 


Ali sva je božanska taktika Kristova bila da privuče 
k sebi ne silom, koja je vlastita i tiranima, već ljubavlju. Prvi 
je članak ustava kraljevstva nebeskog o slobodnom pristajanju 
uz njegovu nauku. Krist je govorio: »Ako hoćeš biti savr- 
šen« (Mat. 19. 21); »ako hoćeš da uđeš u život, drži za- 
povijedi« (Mat. 19. 17); »ko hoće da ide za mnom neka 
se odreče sebe i uzme križ svoj svaki dan i ide za mnom« 
(Luka 9. 23; Mt. 16. 24). Krist dakle uvijek može reći ljudi- 
ma što dandanas tako lutaju stramputicama tražeći izlaz iz 
labirinta svjetske nesređenosti: »zvao sam vas, ali vi nijeste 
hijeli čuti; pružao sam ruku (da spasim), ali se nije našao ko 
bi prihvatio« (Priče Salam. 1. 24). Tako je govorio i Jerusa- 

lemu prije njegove propasti i naznačio svu .žarku ljubav 
prema njegovoj djeci, koju je toliko puta htio skupiti kao što 
kvočka skuplja Piliće svoje pod krila. Uzrok je propasti bio 
s njihove strane, zato krist govori: »Ali vi ne htjedoste« (Mat. 
23. 37). Zaključak je vrlo jasan: »Propast je tvoja Izraele, od 
tebe potekla, od mene ti je samo pomoć (Ozej. 13. 9). Svaki 
slučaj odstupanja od kršćanskih načela i logične propasti 
zaslužuje isti ukor. 


Ipak treba priznati da od početka kršćanstva pa do danas 
ima bezbroj onih koji su u pameti i u srcu i u životu vjerno 
utisnuli pravila kršćanske vjere i jasno dokazali životnu 
ulogu kršćanstva. Bit će ih do konca svijeta. Crkva je onaj 
ljubljeni Kristov vinograd što Krist zalijeva da u njemu 
nikada ne ponestane cvijeća svetosti. Koliko je doista kršćan- 
ska nauka istina razjasnila! Koliko je pak kršćanska ljubav 
utješila tužnih i pridigla bijednih! Crkva se pak od svog po- 
stanka borila: protiv apsolutizma države, koja je htjela da 
po volji, bez obzira na prava puka nameće podložnicima teške 
zakone. Borila se i bori se protiv svih pokušaja ugnjetavanja 
slabijih, siromašnijih sa strane jačih, imućnijih. Povijest na 
svakoj stranici bilježi koju blagodat kršćanstva i na socijalnom 
polju, i kršćanstvo doista može da u svakoj životnoj potrebi 
pruži odgovor, jedini odgovor koji može da zadovolji ljudski 
duh. 


Ne može se također zanijekati da i u kršćanskim, čak u 
crkvenim krugovima ima izdajica kršćanskih ideala u životu. 
Nijedan međutim pristaša bilo koje stranke ne stavlja kao 
uzor života odmetnike ili izdajice. To su iznimke koje doka- 
zuju da je protivni život kao zakon. Uzaludno bi bilo isticatf 
samo loše primjere, a krivo bi bilo po njima prosuđivati mo- 
gućnost životne uloge onoga nazora što oni idejno zastupaju. 
Dokaza će se ljudske slabosti naći gdjegod bude ljudskog 
elementa. Sjetimo se da je taj slabi, ljudski elemenat u ne- 
posrednoj Kristovoj blizini dao i Petra apostola, koji je bio 
zanijekao Krista, pa Judu izdajicu i Tomu nevjernika. Uz 
ljudsku slabost stoji također đavao, koji dolazi baš u času 
ljudske pospanosti da sred pšenice posije kukolj, I kukolj 
Taste. U slici kukolja Krist predočuje zavoditelje i zlikovce. 
Vrijeme je žetve da se kukulj odstrani. Gospodar vremena 
i vječnosti čeka svoj čas, svršetak svijeta. Zlo će se tek tada 
pokazati u pravom svijetlu, da otskoči Božja pravda. (Mat. 13). 

Kršćani ne niječu svoju slabost. Nije isključena moguć- 
nost da bi i neprijatelji kršćanstva u sebi našli po koji pre- 
stupak...! Književnici i farizeji su tražili od Krista da osudi 
ženu preljubnicu, pozivajući se na “Mojsijev zakon. Krist je 
šutio i otajstveno nešto pisao po zemlji. Htio ih je bez dvojbe 
upozoriti da zavire u svoju dušu. Lažni su pravednici na svoju 
osudu ponovno insistirali. Krist, branitelj slabih, posmatrač 
srdaca zlih i dobrih, reče im dostojanstveno: koji je među 
vama bez grijeha, neka prvi baci kamen na nju« (Iv. 8. 7). 
Tajanstvena ih je Kristova riječ raspršila. Doista grešnici ne- 
maju prava osuditi grešnika. Sami prestupaju zakone, zato 
neka ne traže kazne za druge, koji ih manjom krivnjom 
prestupaju. 

Vrlo je značajno da se obilježja osobito tobože civilizira- 
nih neprijatelja kršćanstva podudaraju s mentalitetom knji- 
ževnika i farizeja iz vremena Kristova. Najglavnija im je za- 
jednička vlastitost: laž. Pod lažnim parolama za pravdu kriju 
svoju opakost i mržnju na sve što je Božje. Zato im je baš 
nemoguće ugoditi. Krist je Židove svoga vremena općenito 
usporedio nestašnoj djeci, kojoj je nemoguće ugoditi. dok 
igra. »Dođe Ivan, koji niti jede niti pije, i kažu: ima đavla. 
Dođe Sin čovječji, koji jede i pije, i kažu: Gle, čovjeka izje- 
lice i pijanice, prijatelja carinicima i grešnicima! (Mat. 12. 18). 

Današnji protivnici kršćanstva optužuju kršćanstvo 1 
Crkvu radi neuspjeha u životu, ali zaboravljaju na svoju kriv- 
nju. Pravo se pita sv. Otac Pijo XI: »Što može Crkva kad 
joj je spriječen put u obitelj, omladinu, narod t. j. upravo u 
sredinu kojoj najviše treba njezina prisutnost i njezina služba 
Majke i Učiteljice? što se radi kad katoličkoj štampi stavljaju 
sve moguće granice a sloboda i pomoć se daje onoj štampi 
koja, čini se, ima zadaju i nakanu da pobrka ideje, iskrivi 
i ishitri činjenice, sije sumnjičenje i nepovjerenje u katoličku 
Crkvu, njezine osobe i stvari, njezina načela i ustanove, 
spremna da propovijeda novo kršćanstvo i vjere novoga kova? 
(u naved: govoru). 

Sve krivnje neprijatelja kršćanstva, koji su danas naj- 
vidljiviji u formi bezbožnog komunizma, ne opravdavaju 
mlakost, indiferentnost kršćana. Teške kušnje koje su nava- 
lile na kršćanstvo, osobito na kat. Crkvu, to su doista kušnje, 
ali to su opomene. Zar u njima nema uloge kazne za prošlost, 
pouke za sadašnjost, a opomene za budućnost? Komunizam 


125 


ne napada ovu ili onu kršćansku nauku, ori zabacuje kršćan- 
stvo kao sistem. Njegov radikalni neprijateljski stav proti 
kršćanstva traži od kršćanstva radikalnu životnu orijentaciju 
prema kršćanskim principima. Komunizam je oštra kazna radi 
ne uplivanja ili ne ostvarenja kršćanskih načela osobito u 
socijalnom životu. Moćan je poziv sv. Pavla za naše dane: 
»Već je čas, te se mi probudimo od sna« (Rimlj. 18. 11). Prili- 
ke dana traže da se odstrani svaka indiferentnost, svaka 
mlakost, svako umišljanje. Ne spoljašnost, formalizam već 
jedina misija i najbolje oružje proti neprijatelja kršćanstva 
jest geslo: »Pravednik moj živjet će od vjere (Hebr. 
10. 38). Primijeniti kršćanska načela na privatni i socijalni 
život to je najuzvišenija dužnost kršćana. 

Kršćanstvo nije filozofija u zraku već filozofija života. 
Koliko je začetnik kršćanstva, Krist, držao do energije a 
zazirao od mlakosti, slabosti dovoljno svjedoči pa i jedna 
njegova izreka, kad veli: »Dođoh da oganj bacim na zemlju, 
pa što hoću, nego da se zapali« (L. 12. 49). To je oganj svete 
revnosti u životu od koje i kršćanin treba da izgara. Onaj 
mirni blagi Isus, onaj koji je mirio nemirne, blažio uzrujane, 
milovao nevine, donio i ostavio svima ljudima mir, jednim 
pogledom u budućnost jasno je vidio nedosljednost kršćana 
u životu, kukavičluk u ispovijedanju vjere, pa je izgovorio 
riječi u kojima je sadržan program najradikalnijeg kršćan- 
stva u životu. »Mislite li da sam došao da mir dam na zemlju? 
Ne, kažem vam, nego razdor« (L. 12. 51); »ne mir, nego mač« 
(Mat. 10. 34). Krist ljubavi pruža mač vjerske revnosti koji 
ima da rasječe sve, pa i nejtjesnije veze. Bez dvojbe je 
shvatio svoje evanđelje kao životnu energiju kad je rekao da 
otac ostavi sina, sin oca, majka kćer, kći mater, svekrva snahu, 
snaha svekru itd. ako jedan od njih zaniječe vjeru. Naj- 
glavniji razlog ioga radikalizma jest: »Kakvu će zamjenu dati 
čovjek za dušu svoju?« (Mat. 16. 26). Toliko je radikalan 
da traži što je najradikalnije: smrt »jer tko hoće život svoj 
da sačuva, izgubit će ga; a tko izgubi život svoj poradi mene, 
naći će ga!« 


Tajna je konačnog uspjeha i pobjede u rukama Onoga 
koji svime upravlja. Njegova milost može da k Sebi privuče 
opake ljudske volje i zalutala ljudska srca. Budućnost 1 
sadašnjost sa svojim otajstvima samo je Njemu poznata. U 
ostvarivanju kršćanskih ideala ireba se sjetiti da Krist veli 

»Bez mene ne možete ništa učiniti« (Iv. 15. 5). Zato na čelu 
programa kršćanskog radikalizma stoji molitva, predanost i 
ufanje u Njegovu pomoć. U svakom radu neka vodi molitva: 
»Dođi kraljevstvo tvoje«. ; 


O. Dr. J. Kuničić 0. P. 


Književnost 


Marmion — Spiegel, Christus unser Ideal, Schčningh, Pa- 
derborn, R. M. 5.80. — Boga ćemo naći ako pođemo za Kristom, 
ostavimo sve stvari, lišimo se samih sebe i u molitvi te razma- 
tranju prionemo uz Boga; — to je sadržaj knjige ovoga svetoga 
benediktinca koji je svojim mnogobrojnim djelima cijelom 
svijetu otkrio tajne kršćanskog savršenstva. Iako je ovo djelo 
namijenjeno redovnicima, ipak svak može u njemu naći pouke 
za svoj život. Poželjno bi bilo, kad je već na toliko jezika izašlo 
da ga neko i na hrvatski jezik prevede. 


C. Kerr, Thćrćsa Gigginson, Desciće de Brouwer, Paris, 
Frcs. 18. — Umrla je g. 1905., a već je poveden proces za beati- 
fikaciju ove žene, javne učiteljice, neobično velike gvetice i 
suvremene mistike. Utjeha je za nas da i u našim danima ima- 
demo mističkih duša koje su se popele do zamjerne visine sve- 
tosti. Naročito je poznata radi širenja nove pobožnosti prama: 
Svetoj Glavi Krista, hramu vječne mladosti. Dominikanac Wil- 
berforce je napisao studiju o opravdanosti te pobožnosti i o nad- 


naravnosti njezinih ekstaza. 


Y. de la Vergue, Madame Elisabeth de France, Paris Tćqui, 
Frcs 12. — Sestra Luja XVI., o kojoj je također započeo proces 
beatifikacije nije nam tako blizu razdobljem kao gore spomenuta 
ekstatika, ali radi svojih kreposti, tako dokumentarno iznesenih 
u knjizi, a majstorski izraženih u dodatku od samog Goyan-a, 
postaje nam tako simpatična i srcu blizu, da je zavolimo na- 
stojeći je što više nasljedovati. 

R. Jolivet, Le problčme đu mal d* aprčs saint Augustin, 
Beauchesue, Paris. — Jolivet je napisao mnogo filozofskih stu- 
dija, pogotovu nas je upoznao s naukom sv. Augustina. I ova 
studija je posvećene velikom crkvenom Ocu, koji je toliko po- 
teškoća imao u zamršenom problemu zla, ali kojega je konačno 
i riješio tako savršeno, da su kasniji kršćanski filozofi svi mo- 

rali od njega crpsti principe njegove za rješenje. Studija zavr- 
šava poglavljem o pravednosti u ANN najbolje nalazimo rje- 
šenje pitanja. , 

Dr. D. Gračanin, Odnošaj. naravnoga i jd kenikaja reda, 
Zagreb. — Znamo da su čak i neki katolici zabludili u postav- 
ljanju odnosa između naravi i milosti. Preopširno je to pitanje 
koje se ne može iserpsti u par stranica. Ali moramo kazati da 
je g. Gračanin dobro postavio pitanje i sigurno zagazio u pro- 
blematiku, pa su njegovi izvodi obrazloženi i uvjerljivi. Vjeran 
svom učitelji, on jasnu distinkciju čini između jednoga i drugoga 
reda, ali zato ne s manjom pažnjom pokazuje kako nadnaravno 
usavršuje narav. Baš zato što je autor spojio ove š Brija osebine, 
. možemo kzati da je uspio. 


L. Persoglio, Spiegazione della dettrina cristiana, Marietti, 
Torino, Lir. 3.40. — Danas, kad oživljuje smisao za liturgiju, 
osjeća se potreba dubljeg shvaćanja sv. sakramenata preko 
kojih dolazi milost od Krista. Vjernici bi morali biti bolje upu- 
ćeni u ova božanska božanska sredstva milosti preko kojih je 
Krist htio da nas učini dionicima. svoga života. Bilo bi dobro 
kad bi ovakvu stvar neko napisao ili preveo na hrvatski. Zah- 
valni smo O. Kulunčiću D.I.S. koji nam je u preglednoj knji- 
zi dao dogmatsko-političku nauku u »Blagoslovima sv. 
Katoličke Crkve (Split, Hrvatska knjižara). Knjiga će 
biti veoma korisna vjernicima koji će u njoj osjetiti divnu sna- 
gu Crkve. Nadamo se da ćemo ovako nešto dobiti i o sakra- 
mentima. ' ' 

M. Buccellato, Papias di Hierapoli, Palermo, Ed. »Tradizione« 
lir. 12. — Auktor sakuplja fragmente i sva svjedočanstva u 
grčkom originalu i talijanskom prijevodu o osobi Papiji, učeni- 
ku sv. Ivana i sudrugu Polikarpa, biskupu Hijerapole, nastojeći 
da oživi lik interesantnog i malo poznatog apostolskog Oca, 
čija su nam djela prošla u zaborav. Rezumlje knjiga će mnogo 
doprinijeti da se upoznade ovaj tajanstveni auktor djela, koje 
nam se tek u malim fregmentima sačuvalo. 

' E. Beaulieu, Mois de Marie, Arras, Brunet. — Razmatranje 
za mjesec svibanj na temelju tumačenja Zdravomarije. 

Marchand, Calvin, Paris Tćgni, Fres 3.50. — Pokazuje kako 
je Kalvin samo destruktivne učinke ostavio. H. B. 
o o a š>>SSŠšŠČ**—ččetcčeR W—//—— ——=—=—=—: 

S dopustom Starješina. — Tiskara Braće Kralj, 
Zagreb, Ulica Pavle Radića 9. 

